open-index/open-wikipedia-markdown huggingface dataset:
華盛頓歐文

**華盛頓歐文**，父曰威廉歐文，母曰撒拉。歐文次八，為威廉之少子，生於千七百八十三年四月三日，在紐約城中誕也。父為奧克內島之故家，母則英倫法爾莫斯人也。華盛頓四歲入蒙塾，至十六歲業畢，乃讀律。所學長於拉丁文及音學，與大普通之學。然自幼已博覽群書，學古人為文，能曲肖。少讀《魯濱孫漂流記》及《格列佛海外奇聞》，甚艷其事，而猶沉酣於前代遺事，恒至劇場中觀演古人義烈諸狀，然威廉不謂善也。故華盛頓恒背父竊出。

千八百二年，就霍夫曼為律師，遂精究古文。累患劇疾，因常出美洲北境，吸取天氣。病中多為文字，付之報館，第不署其名。至五月遂赴歐洲，居法國包度城六禮拜，遂學法文，縱觀法國風物，以增擴眼界。已沿地中海憑弔故墟，探索陳跡，用為稽古之佐。所至地如西西里、幾奴亞、奈白而司、羅馬，一一周覽其勝。尚見鼐利孫以水師出抵拿破崙兵於海上。迨至羅馬時，觀其美術音樂圖畫，乃大歆羨，遇畫家阿而司東，勸之治畫，而歐文知不能至，遂謝此畫師，仍旅行，觀名山水以自遣，蓋歐文者與旅行近也。每有所觸，輒悟於心；又隨遇而安，無復鄉思。攬勝復至瑞士、尼柔蘭、巴黎、倫敦，一一周曆。既至倫敦，訪大文家約翰堪布科克西敦夫人，論文稱契。

千八百六年二月歸美洲，循資已可為次律師，顧乃弗就，與其兄威廉雅各波兒定倡為恨時嫉俗之報章，半月一出版，一時頗稱最。歐文蘊其所有，至是始見其端。千八百九年為《紐約史》，中寓談詼，亦託名為他人手筆。是書出，眾爭集購，傳誦其書。方其書未出時，先佈之新報中，言有尼格薄格者，居逆旅中，忽爾避匿，乃逃賃不償主人，寓中遺留此稿，主人取而印刷，聊代賃值耳。時霍夫曼次女馬忒而達與歐文初訂婚約，乃以十八歲殀，歐文感舊，乃終身未娶。《紐約史》出，司各得極以為佳，言其文字乃大類司威夫忒書，原與其兄彼得同制。彼得猶未卒業，舍去，客歐洲，歐文乃足成其書。明年，華盛頓乃與諸兄集股立肆於利物浦，自不臨肆，但坐分其利，仍為文，寓裴城報館，文皆傳美洲戰士。

千八百十四年，佐大帥湯母金幕府。千八百十五年，復至歐洲，而利物浦之肆乃失耗無利，歐文遂肩商業。顧雖精專於是間，然尚欲旅行，復括其旅行所見，筆於是書，且與一時文士過從無虛日。時其兄病劇，商業復大耗減。千八百十六年至十七年，歐文窮逼乃不可狀。然是年見司各得，觀其家庭雍穆，道氣盎然，遂大欣慕，訂交焉。千八百十八年商業罷，歐文家居，水軍部辟爲記室，弗就。司各得遂延入司各得書肆中撰文。千八百十九年，是書成。書出乃大風行，家食資之。方書成時，挾其稿叩墨雷書肆，囑其印刷，且有司各得薦書，而墨雷拒之。歐文乃別付他肆，而他肆旋亦罷業，書乃勿出。司各得諄勸墨雷以二百鎊購之，書既大行，墨雷復倍其值。

千八百廿一年，歐文於巴黎著《白雷司白力其傳》，廿二年書出。是年適游德國遮司登，廿三年復入巴黎。廿四年成《旅行述異》，眾復稱道其美。千八百廿六年，為美使者屬官，居西班牙都城，使者令摭拾哥倫布遺事，譯為成書。書成，政府賜三千幾尼亞，而喬治第四亦賜以金牌。是後僑居西班牙南境。千八百廿九年，成《格拉那大戰紀》。千八百卅二年所著之《大食故宮記》出版。前此著書時，恒日窺涉故宮，竟署本國使者參贊居英倫，歐文初不應，辭久乃可。未出《故宮記》之前一年，成《哥倫布同伴》一書，而英政府賜以法律博士位號。明年歸紐約時，居外十七年矣。

歸時，國中名宿皆出迓，相與過從。歐文遂構別墅，名曰迎暉草堂，去黑逞河逗遛鎮未遠。歐文將即是間為娛老計，復出遊美洲之西偏，久之乃歸。其西行也，得書，名曰《西部草碛旅行記》，於千八百卅五年出版。是年成書共四種。千八百卅六年至卌一年，恒為文付報館，後乃編為成集。千八百卌二年至卌六年，奉使出西班牙矣。旋迎暉草堂，著《穆罕默德世家》及《華盛頓本紀》二書。成後未三閱月，歐文卒於草堂，時千八百五十九年十一月廿八日也。

歐文者，為英之名家推獎為美洲第一能文者。自有歐文，美之文人亦漸出。前此西班牙歷史說部，美人無一知者，至是眼界始廓，因之美人亦稍稍考求他國遺事。而歐文生平著錄，持論無復偏倚，一衷於正，不示人以瑕隙。歐文氣量宏廣，而思致深邃而便敏，行文跳踴變化，匪夷所思。其雅趣高情，則可肩隨愛迭生。又博古，廣裒遺典，叩以所有，無不立應。文中描寫山水美術，讀之如覽圖畫。旁搜遠紹，如《格拉那大戰紀》，故稽索陳典，無一遺漏。至於調詼之筆墨，尤雋妙可人意。歐文殆奇才也。

## 據
自《拊掌錄》之《歐文本傳》，林紓譯錄於美國國史。

分類:紐約州列傳
高知縣

**高知**者，日本之縣也。處四國島。南臨太平洋，北接愛媛縣，東接德島縣。古土佐國在焉。

治在高知市。有口七十四萬餘。

## 政區
### 市

* 高知市
* 室戶市
* 安藝市
* 南國市
* 土佐市
* 須崎市
* 宿毛市
* 土佐清水市
* 四萬十市
* 香南市
* 香美市

### 町村

* 安藝郡
** 東洋町
**  奈半利町
** 田野町
** 安田町
**  北川村
** 馬路村
** 藝西村
* 長岡郡
** 本山町
** 大豐町
* 土佐郡
** 土佐町
** 大川村
* 吾川郡
** 伊野町
** 仁淀川町 
* 高岡郡
** 中土佐町
** 佐川町
** 越知町
** 檮原町
** 津野町
** 日高村
** 四萬十町
* 幡多郡
** 大月町
** 三原村
** 黑潮町

## 它典
* 高知縣政府

分類:四國地方區劃‎區劃‎
鰂

**鰂**，或名**烏賊**，隸屬軟體動物門頭足綱墨魚目之動物也。以沫禦敵，其吐沫若玄雲，故又曰**墨魚**。

## 類
鰂分五屬，凡百二十種：

*頭足綱（Cephalopod）
**鸚鵡螺亞綱（Nautiloidea）：又名四鰓亞綱
**新蛸亞綱（Neocoleoidea）：又名二鰓亞綱
*** 十腕总目 （Decapodiformes）
****?Order †Boletzkyida 
****旋烏賊目（Spirulida）：Ram's Horn Squid
******烏賊目**（**Sepiida**）：烏賊
*****†Vasseuriina亞目
******†Vasseuriidae科
******†Belosepiellidae科
*****烏賊亞目（Sepiina）
******†Belosaepiidae科
******後耳烏賊科（Sepiadariidae）
******烏賊科（Sepiidae）
****耳烏賊目 （Sepiolida）
****管魷目（Teuthida）：魷魚
*** 八腕總目 （Octopodiformes）

## 據
廉希憲

**元恆陽文正王** **廉希憲**字**善甫**，一名忻都。 元畏兀儿人也。父**布魯海牙**。性仁愛，家奴有盜馬者，其父欲付有司，希憲止之，俱得免。年十九，入侍元世祖，時世祖為皇弟，憲宗當國。憲宗九年，世祖攻宋鄂州，希憲受命籍其府庫，得士人五百，悉賴希憲力得還南朝。憲宗崩於軍陣，國是未定，希憲諫世祖以反都即位為重，世祖納之，遂歸京。有間，諸王勸世祖即位，意猶未決，希憲進曰：「阿里不哥於殿下為母弟，居守朔方，專制有年，或覬望神器，事不可測，宜早定大計。」世祖深然之，遂即位，改元中統。希憲以局勢動盪，宜先講好於宋，從之。至元初，阿合馬掌財賦，黨同奸小，詔希憲決之，杖阿合馬，沒其所有。時有言丞相史天澤權勢日熏，恐不能制，世祖信之，罷天澤相位，賴希憲力諫，事乃解。至元十一年，以希憲為北京行省平章政事。至元十二年，元克宋江陵，急授希憲荊南行省，以安宋民，承制授三品以下官。希憲方到鎮，選降吏二十餘人任職，或有謂此降人不可置信，希憲曰：「今皆國家臣子也，何用致疑。」復以教學之事不可緩，乃興學。宋人聞其德，遠近越境請降。至元十四年，詔希憲還京，荊人為之立祠。十七年十一月十九日，希憲卒於上都，年五十。有子六人，曰孚，恪，恂，忱，恆，惇，從弟希賢。

## 引據
明宋濂《元史-廉希憲列傳》
工業革命

**工業革命**，亦謂**實業變遷**，始於英國，時約一七六零年，未幾，諸國爭法，數十年而遍於泰西。其所革者，一新冶鐵之術，二善水利之用，三興蒸氣之力，以煤代柴、以機代手、以廠代家，工業景運之開以此，故名。

是時也，紡織之術，煥然一新，布料成衣，皆自機出，供應大增。諸般工業，亦相仿效，由是物產不乏，衣食充足，丁口益增。
山口縣

**山口**者，日本之縣也，處西本州，北臨日本海，南臨瀨戶內海，東接島根縣與廣島縣。屬中國地方。
治在山口市。古者長門國、周防國。属中國地方，有下關市。
無村縣也。

有口百四十二萬餘。有秋芳洞。

## 政區
### 市

* 下關市
* 宇部市
* 山口市
* 萩市
* 防府市
* 下松市
* 岩國市
* 光市
* 長門市
* 柳井市
* 美禰市
* 周南市
* 山陽小野田市

### 町村

* 大島郡
** 周防大島町
* 玖珂郡
** 和木町
* 熊毛郡
** 上關町
** 田布施町
** 平生町
* 阿武郡
** 阿武町

## 它典
* 山口縣政府

分類:中國地方區劃‎
鎵

**鎵**者，化學元素也，符號Ga，原子序三十一，屬主族金屬。色銀白，不溶於水。
## 性
性軟，延展性佳，固態者色青灰，液態者色銀白。熔點約三十度，置其於手中，即可熔之；然其沸點甚高矣，蓋二千四百零三度。

鎵者，兩性金屬也，溶酸，生鎵離子（Ga3+）；溶鹼，則生鎵酸鹽。
## 同位素
同位素者卅四，自鎵五六至鎵八六。性穩者有二，曰鎵六九，鎵七一。以鎵六九為盛，五者有三。
## 得
煉鋁、煉鋅之時，可從其副產得之。
## 用
* 光學玻璃
* 合金
* 真空管
* 砷化鎵用以半導體，常作發光二極體。
鍺

**鍺**者，洋謂**Germanium**，化學元素也，符號Ge，原子序三十二，屬類金屬。色銀白，不溶於水。
## 性
阿爾法者（α鍺），色銀白，類金屬元素，硬而易碎矣。

另有貝塔者（β鍺），性同矽鎵鉍銻水之類，凝固之時發脹，具此性之物弗多矣。
## 同位素
同位素者卌五，自鍺五八至鍺八九。性穩者有四，曰鍺七十、鍺七二、鍺七三、鍺七四。以鍺七四為盛，三者有一。
## 用
為重要之工業原料。
* 二氧化鍺者，可製光纖（用於通訊），亦可製紅外線光學之材。

* 矽鍺者（鍺化矽合金）可製半導體、太陽能電池。

* 製聚對苯二甲酸乙二酯之時，二氧化鍺可作催化聚合之用。

* 其化合者無毒於哺乳之類，而對若干細菌毒甚。故其化合物可製化學治療劑。
南管

南管，絲竹相和之雅樂也，或有歌者居中執拍而唱，似漢之相和歌。
其樂以和為尚，有拍板、琵琶、洞簫、二絃、三絃五者，各司其職，相輔相成。
和之至深者，心有靈犀而起伏同息，如浸洋洋之氣中，是以終日合樂而不知倦也。
復有樂不斷聲者尤妙，以眾人接續無停，串聯散曲成套，
續之且依門頭轉換之則、快慢演進之限，故雖相助而實相競也。
然則非飽曲者不能為之，至今已難見矣。
## 五少芳賢
按劉本所載，清康熙戊午年，帝好奏管絃，問宰相李文貞曰，卿南人也，南音可得聞乎。李即馳書回泉，選舉五人，皆精通唱和，博學音律之士，名曰球、周、泰、聘、義，上京朝見，留在御苑唱和，設幔幃面以試寔學，果然斷續齊和，甚洽帝意。因殊恩優待，欲加官職，齊辭弗受，益羨清高，留連許久，不忍分離。因歸巢之譜，感悟帝心，荷蒙聖恩隆重，敕封為御前清客五少芳賢，並賜曲柄黃涼傘、金絲宮燈，傳驛榮歸。此乃當時盛典，後人尊曰五少先生。
## 合奏法
四管之和，以琵琶、三絃為曲骨，而洞簫二絃連綿貫之，故以前者為陽，後者為陰。然各自亦有陰陽之分，依劉本所載，二絃以其音續長簫聲餘韻，助簫作勢，簫微則隨之，簫濃則附之，起伏頓挫如出一徹，故簫猶為陽，絃猶象陰，絲竹互宣，復覺陰陽有配。三絃與琵琶彈念一體，而以其音輔佐琵琶，琵琶聲出，旋即落音，如影隨形，蓋琵琶陽也，三絃陰也，二樂並奏，恍然琴瑟和鳴。
砷

**砷**，古云**砒**（磇），化學元素也，符號為As，原子序三十三，位列主族。分有灰砷、黑砷、黃砷三種。用諸工業者，獨灰砷而已。

冶銅並得砷。同位素計有三十三，自砷六十至砷九二。性穩者獨砷七十五而已。

砷重而脆，有毒，無論元素、化合物、有機物，皆然。劇毒砒霜，亦砷化合物也，學名三氧化二砷，作農藥，滅害蟲。進食以前，須盡清洗，以除其存。
鋅

**鋅**者，舊曰**倭鉛**，化學元素也，符號Zn，原子序三十，屬過渡金屬。色銀白，不溶於水。日本曰**亞鉛**。

凡倭鉛，古書本無之，乃近世所立名色。其質用爐甘石熬煉而成。繁產山西太行山一帶，而荊、衡為次之。每爐甘石十斤，裝載入一泥罐內，封裹泥固，以漸砑幹，勿使見火拆裂。然後，逐層用煤炭餅墊盛，其底鋪薪，發火煆紅，罐中爐甘石熔化成團。冷定，毀罐取出。每十耗去其二，即倭鉛也。此物無銅收伏，入火即成煙飛去。以其似鉛而性猛，故名之曰「倭」云。

## 性
色青白、光亮、具反磁性。

燃於空氣，并氧而生氧化鋅。
## 同位素
同位素者三十，自鋅五四至鋅八三。性穩者有三，曰鋅六六，曰鋅六七，曰鋅六八，以鋅六四為盛，二者有一。
## 用
* 鑄幣
* 製合金
* 製鹼性電池
## 據
* 天工開物之倭鉛
韓國世界語協會

**韓國世界語協會**，其旨，研究世界語而普傳之，以謀國際文化交流，萬國親善，世界平和。一九八七年五月一四日立，大韓民國文化體育觀光部小官社團法人。其事務室，在首爾特別市麻浦區麻浦洞三百五十。
戚繼光

**戚繼光**，字**元敬**，號**南塘**，晚號**孟諸**，卒諡**武毅**。山東登州人，生於山東濟寧，明抗倭將領也。生於嘉靖七年閏十月初一，卒於萬曆十五年十二月初八。世襲登州衛指揮僉事。幼倜儻負奇氣。家貧好學，通經史大義。嘉靖中，歷浙江參將，以破浙東倭，進秩三等。倭犯江西、福建，皆命援擊，戰功特甚。升福建總督，屢平劇寇，威鎮南方，人號「戚家軍」。會薊門多警，命以都督同知，總理薊州、昌平、保定三鎮練兵事。邊備修飭，節制嚴明，軍容為諸邊冠。張居正卒後六月，當國者遽改之廣東，繼光悒悒不得志，強一赴，逾年即謝病。張希罪等復劾之，竟罷歸。居三年，傅光宅疏薦，反奪俸。繼光亦遂卒，謚曰武毅。繼光所著多兵家言，詩文特其余事；有《橫槊稿》三卷，《愚愚稿》二卷，（總名《止止堂集》）及《紀效新書》、《練兵實記》、《武備新書》等，《均四庫總目》並傳於世。
商湯

**湯**，殷商之開國帝王也。子姓，諱履。甲骨文作**啺**、**大乙**、**太乙**、**高祖乙**，然今人多以**商湯**、**成湯**呼之。

湯乃契之後，其先帝嚳。初居亳，為夏方伯，主征伐。取有莘氏女。媵臣伊尹、仲虺賢，湯以為左右相，國遂大治。

湯徵諸侯。葛伯不祀，伐之。昆吾氏為亂，滅之，並破韋、顧。夏帝履癸無道，破夏於鳴條，伊尹作《湯誓》。履癸走鬷，湯復伐之，獲寶玉并夏帝，放之於南巢。誼伯、仲伯作《典寶》。夏亡，湯不遷其社。遂有天下，更國號曰商，改正朔，易服色，上白，朝會以晝。成湯革命，順天而應人，繼堯舜之治，人以為賢王。湯有盤，銘之曰：苟日新，日日新，又日新。
## 據
*《史記·殷本紀》
*《尚書·湯誓》
*《禮記·大學》

分類:商本紀
宋恭帝

**宋孝恭懿聖皇帝**諱**㬎**，宋度宗次子也。咸淳九年，封嘉國公。咸淳十年七月，度宗崩，帝為丞相賈似道所立。改元德祐。德祐元年春，元兵傾力南下，二月，詔各路勤王入衛，文天祥、張世傑在焉。是月末，陳宜中請罷賈似道相位，從之。右丞相章鑒遁。三月，賈似道舊政悉罷。是月，行在南門兵嘩，攻嘉會門，箭矢入大內，尋自散走。四月，元人入廣德，距京師咫尺。六月，昝萬壽以嘉定降元。九月，元人至泰州，十月，元相伯顏攻常州，李世修以江陰降。十一月，常州民拒降，凡二日，城破，元人盡屠之。是月，江西撫州降。十二月，元人至平江府。德祐二年春正月，遣陸秀夫稱侄，元人不從，既而稱侄孫，復不從。遂自稱臣。嘉興降。以文天祥知臨安府。一日朝會，與班者止六人。遂乞留寸土以奉祖宗，元人不許。是月，太皇太后奉國璽上表降，浙南婺州、處州、台州聞而降元。信王昰、吉王昺外鎮。二月，元兵入臨安府，軍錢塘江上。德祐二年春三月，帝并太后全氏、隆國夫人黃氏、福王趙與芮、沂王乃猷、樞密院參知政事高應松、謝堂、知臨安府翁仲德及汪元量等朝元世祖於大都，帝受封瀛國公，福王與芮封平原郡公。是月，丞相陳宜中立信王於福州。至元十九年，徙居上都。至元二十五年，詔入吐蕃習梵文、釋學。駐錫薩迦大寺，為住持，法號**合尊**。元英宗至治三年，公薨於河西，壽五十三。或云賜死。元帝敕京師萬安、慶壽、聖安、普慶四寺，揚子江金山寺、五臺山萬聖祐國寺，做水陸佛事七晝夜。按，明人多以“寄語林和靖”一詩證其賜死，然或有謂元世祖朝在大都作，或有謂元英宗朝作於甘州，其前後相異若此。子**[[趙完普|完普]]**，妻孛兒只斤氏所出。元惠宗至正間遷沙州，遂不知所蹤。
## 丙子北狩
*宋皇帝㬎
*左丞相吳堅
*右丞相賈餘慶
*參政知事劉岊
*樞密文天祥
*參政知事家鉉翁
*監察御史楊應奎
*大宗丞趙若秀
*宗丞趙時鎮
*閣替嚴光大
*高州太守徐用禮
*潤州通判吳慶月
*惠州通判朱仁舉
*虞州通判沈庚會
*浙東路鈐吳嘉興
*總管高舉
*總管吳順
*環衛總管潘應時
*總管吳椿
*環衛總管劉玉信
*浙東路鈐詹囦
*隨行官五十四員，二百四十人，兵三千。入燕京。
## 據
*《宋史·三少帝紀》
*劉一清《錢塘遺事》
螢

**螢**者，鞘翅目蟲也。一呼**景天**，或作**熠燿**、**夜光**、**螢火**。多現腐草、水濱。似蚊而腳短翼厚。腹下有光，至夜則明，蓋以求偶也。群飛，夜觀若星點。捕廿餘置囊中，可代燈火，謂之**宵燭**。隋煬帝嘗夜遊，放螢火數斗，明若夜月。古寒士若孫康、車胤，皆貧不能秉燭，亦嘗以此代之。

## 引據
*陳淏子《花鏡》
分類:昆蟲綱
硒

**硒**者，洋謂**Selenium**，化學元素也，符號Se，原子序三十四，屬非金屬。色灰，不溶於水，性穩抗蝕。
## 同位素
同位素者卅九，自硒六五至硒九四。性穩者有五，曰硒七四，曰硒七六，曰硒七七，曰硒七八，曰硒八十。以硒八十為盛，二者有一。
## 用
* 人之所需元素也，乃微量礦物營養素。
* 若夫光存，則硒之導電能優於暗，以為光電池。
溴

**溴**者，化學元素也，符號Br，原子序三十五，屬鹵素。色紅，略溶於水，性不穩。有毒。常溫者液態，故作水部，又因臭味而名溴。
## 性
百餘元素中，常溫液態者僅二，其一為溴，另一為汞。
## 同位素
同位素者四十五，自溴六七至溴九七。性穩者有二，曰溴七九，曰溴八一。以溴七九為盛。
## 得
欲得之，須以氯通過含溴之鹵水。

實驗室中小量得之，則用溴化鈉並濃硫酸可得。
:NaBr (s) + H2SO4 (aq) → HBr (aq) + NaHSO4 (aq)
:2 HBr (aq) + H2SO4 (aq) → Br2 (g) + SO2 (g) + 2 H2O (l)
明昭宗

**大明昭宗匡皇帝**諱**由榔**。神宗之孫，桂恭王**常瀛**嫡四子，毅宗堂弟，有明之末帝也。誕於大明天啟三年。紹宗隆武二年春，襲封桂王。居肇慶府。冬十月，兩廣總督丁魁楚、廣西巡撫瞿式耜等以王為監國。十一月，帝即位，改元永曆。永曆元年春，帝在桂林，清人破湖南。永曆二年春，金聲桓、王得仁以江西、李成棟以廣東歸附。秋八月，帝移駕肇慶府。是歲冬，湖南稍復，旋失。是歲，甘肅回民米喇印、丁國棟舉兵，號復大明。甘州、涼州、肅州克復。喇印、國棟斬清甘肅巡撫張文衡以徇。未幾，蘭州復。軍勢大振。隴西諸回相繼起。甘肅遂復。閏四月，清人大集於蘭州，陷之。喇印將兵西走，及五月廿七，殉國。國棟至甘州、肅州。

永曆三年春正月，清人陷南昌，金聲桓、王得仁死之。李成棟亦敗死，各追封王。丁國棟死肅州。永曆四年，帝以清人入粵，西幸梧州。潮州、惠州降，既而廣州遭圍。十一月，廣州、桂林連陷，瞿式耜、張同敞死之，同敞，居正曾孫也。兇報至梧，帝乘船夜發，馬吉翔、李元胤等追及之，至南寧稍定。永曆五年春，柳州陷。秋九月，以潯州陷，駕發南寧，十月，次新寧。以皇子慈煊為皇太子。十二月，清人破南寧，帝流走西南土司之間，賴諸土司供給。秦王孫可望遣兵三千迎之。

永曆六年，帝從孫可望請，移駕安隆。永曆七年，帝患孫可望專擅，密通可望部曲李定國。永曆八年，事覺，可望殺廷臣十八人，定國、可望遂相絕。是歲，復開科取士四十人。以四川熊渭為第一。永曆九年，帝愈困窮，所居之處，葦草為之。是歲，孫可望擊李定國於廣西，不克。永曆十年，李定國敗孫可望軍，直趣安隆迎駕。三月，帝入雲南境，沐天波迎帝於馬龍驿。雲南劉文秀亦與孫可望有隙，遂納之。

永曆十一年，孫可望反，遣其諸將擊王師於滇，可望諸將本不欲戰，各自散逃，所部皆降清。永曆十二年，清兵取道四川、湖南、廣東入黔中，李定國所部二將反，定國擊平之，而貴州陷。李定國與清兵戰，連敗。報至帝聽，乃發雲南。永曆十三年春二月，帝入緬甸。蛮漠土司迎之。三月，緬王來迎。十月，李定國襲孟良城而有之。十一月，白文選來歸。永曆十五年，李定國發兵擊緬人，請歸帝，緬人連敗，卒不從。五月，緬王莽猛白立，遣使索賀禮，帝窮竭無所出。七月，緬人來盟，既會盟，圍殺大明廷臣四十二人。宮人死者無算。都督同知鄧凱獨以疾免。李定國、白文選復欲救帝，擊緬人舟師，不克，遂引去。十二月，清人至，緬王乃以帝、太子、太后、宮人與之。永曆十六年四月十五望日帝遇弒於昆明府篦子坡。壽三十八。太子亦遇害。士卒咸泣涕，葬府城北門外。延平王鄭經加帝廟號曰昭宗，諡**應天推道敏毅恭儉經文緯武體仁克孝匡皇帝**。永曆三十七年，鄭克塽降清，年號遂廢。

## 引據
*清溫睿臨《南疆逸史》
萬有引力

**引力**者，又譯**通攝力**、**吸力**、**通吸力**、**萬有引力**，萬物相吸之力也。浩浩乎無涯，而不知其所止。日月之為屬，列星之為陳矣。

夫引力者，古人既知其然，而不知其所以然。石離手而及地，古希腊之哲人亞里士多德嘗以四元素說解之，曰石者土也，地乃土之源，土必歸於地也。其遺謬千年，為中世之人所信。

公曆一六八七年，英國之格致者牛頓創**萬有引力定律**志之：「萬物凡有質量者，皆以力相吸。其為力，兩者質量之積大而益大，然兩者距離之平方大而益小也。」其後歷數百年，世人多信之。
以物理公式寫之曰

F=\frac{Gm_1m_2}{r^2}

夫G者，牛氏謂之引力常量也。

然以其之小，時人皆無測量之法。至公曆一七九七年，英國之格致者卡文迪許嘗以鈕秤之術測坤輿質量，後人因其數得之。

至當今之世，得其爲

G=(6.67384 \pm 0.00080) \times 10^{-11} m^3 kg^{-1} s^{-1} 

近世嘗有新解。有愛因斯坦之廣義相對論，曰凡有質量者，時空為之曲而相吸矣。又有量子力學，言有物微，名**引力子**，憑虛而行以為引力。

## 據
* 《自然哲學的數學原理》
* 《廣義相對論》
* 《量子力學》
氪

**氪**者，洋謂**Krypton**，化學元素也，符號Kr，原子序三十六，屬稀有氣體。無色，通電呈白。

夫原子之電子有數層者，最外達八為安，謂「八隅體」。其電子層有四，最外達八，故其性惰而孤，故名之。

## 性
無毒，然可致窒息。

## 同位素
同位素者三十二，自氪六九至氪一百。性穩者有五，曰氪八十，曰氪八十二，曰氪八十三，曰氪八十四，曰氪八十六。

## 得
欲得之，須將空氣冷之，而後蒸出氮氧氬，餘者即液氪矣。

## 用
* 可充電燈泡，以延鎢絲之命。

## 據
鍶

**鍶**者，化學元素也，符號Sr，原子序三十八，屬鹼土金屬。色銀白，活潑，合水而成氫氧化鍶。

## 性
輕。覆有氧化層，色黃。

## 同位素
同位素卅九，自鍶七三至鍶一〇五。性穩者四，曰鍶八十四，曰鍶八十六，曰鍶八十七，曰鍶八十八。以鍶八八為盛，五者有四。鍶九十者，為鈾二三五裂變所得，具放射矣。

## 得
電解熔融氯化鍶，可得之。

## 用
### 醫
以放射鍶八十七入於病患，融於骨骼，以定其骨骼之所在，亦以知其疾也。
釔

**釔**者，化學元素也，符號為Y，原子序三十九，屬過渡金屬。色銀白。

## 性
於空氣中性穩，惟釔粉灼至攝氏四百度以上可燃。

## 同位素
同位素者六十一，自釔七六至釔一〇八。性穩者獨釔八九耳。

## 得
欲得之，須以鈣還原氟化釔。

## 用
*還原釩類非鐵金屬。
*汽燈紗罩。
*高溫超導體：釔鋇銅氧化物之要材。
朝陽科技大學

**朝陽科技大學**，略稱朝陽科大、朝科大，在臺中市霧峰區。民國八十三年肇於臺中，時曰朝陽技術學院。民國八十六年辦學卓著奉教育部核定改名，時曰朝陽科技大學。有學院五，曰管理，曰理工，曰設計，曰人文與社會，曰資訊。

今有生員凡一萬七千餘人，圖書館藏五十一萬餘，文教修明，甲於全國科技大學。

## 學院
*管理學院
*理工學院
*設計學院
*人文與社會學院
*資訊學院

## 校長
#曾騰光　　　1994年～2002年
#楊濬中　　　2002年～2005年
#鍾任琴　　　2005年～2016年
#鄭道明     2016年～現任

## 它典
* 朝陽科技大學
金獅湖

**金獅湖**，古名大埤，座落於臺灣高雄市三民區之覆鼎金，圍獅頭山南、北、西三面，雨日時節可供治水，使覆鼎金居民免洪氾之災，今日已設金獅湖公園，為本地百姓於閒暇時之娛樂場域。

## 歷史
清代覆鼎金百姓稱大埤旁之丘為虎頭山仔，其後又改稱獅山、獅頭山。而獅頭山於大埤旁，百姓觀其形而稱水下金獅（因其為黃土之砂岩丘陵，古人傳統以黃土喻金，含吉祥之意）。臺灣光復後，政府於此地新闢為風景區，百姓逐稱此湖為金獅湖，稱此地為金獅湖風景區。

## 引據經典
吳廷琰

**吳廷琰**，越南首相，越南共和國總統也。

成泰十三年誕於廣平。父廷可，宮監大臣。廷琰其三子也。年十五，為基督學校諸生，尋輟學，入順化法蘭西學校。績優，得赴法國進修，廷琰以志不在此，拒之。遂赴河內，為行政學院諸生。啟定六年，補為官。明年，遷知一府。年二十五，為省長。廷琰兄廷魁姻親阮有排時在閣為首輔，相與提攜，平步仕途。保大七年，南帝自法蘭西歸駕，始親政。帝患有排等老臣不能制，盡黜其黨，廷琰、裴鵬摶、范琼因以入閣。少頃，廷琰以法蘭西人在朝多有節制，謀自開府，法人不允，廷琰憤甚，遂掛冠去。寄志花鳥園狩，燕居不出者二十載。先是，保大二十年，日本既逐法蘭西於大南，使廷琰入閣，廷琰不赴，旋悔，而陳仲金已拜相矣。九月，日本敗於同盟國，法蘭西人復歸。北越為胡志明所有。廷琰乃進京朝覲，欲陳共黨之事，道為越盟所劫，流廷琰煙瘴邊鄙之地，幾死。凡六月，得見胡志明於河內，志明欲求為己用，廷琰不從，反詰志明以兄廷魁之死，志明不能答，遂深銜之。一九四六年，廷琰南走，投其兄廷俶於柴棍。奔走東西以求攘夷排共復國，遂不見容於法蘭西人。一九五〇年，廷琰計窮而無援，乃渡洋。至美利堅國，為衛斯理·費舍所識。說其術於公卿之間，惟拙於口舌，既見權國務卿，惶恐無語，賴其兄廷俶解之。尋得親故弗蘭西斯·斯貝爾曼襄助，朝教宗於羅馬。復遊說歐羅巴數月，卒不遂所望。一九五四年，武元甲大敗法蘭西人於奠邊府，越盟勢益張，法人懼甚，遂委越南國政於保大帝。帝復辟，廷琰拜相。日內瓦和議成，定以一九五六年行大選。一九五五年冬十月廿三，廷琰行大選，陰協帝以威勢，帝黨遂大敗，越三日，廷琰廢其主而自立，是為越南共和國總統。一九五九年秋八月，廷琰復行選舉，舞弊不減而脅迫愈甚。由是勢愈熾。廷琰奉基督甚謹，弟廷瑈、弟妻陳氏過之，廟堂之上，基督是從。一九五九年，廷琰以越南獻聖母，民有怨。一九六三年，禁懸佛幟，民以護法死者眾。夏六月，僧釋廣德自焚於通衢，天下譁然，繼勢而起者不絕，秋八月二十一日，廷琰、廷瑈滅佛，收寺僧千四百餘，斃民三十，傷者二百。弟妻陳氏喜曰：令其炙肉，吾輩自拚掌稱善。言既出，民大怨望，都人暴亂，良家子千餘為有司所收，皆下獄。至有五歲童子，亦坐謀反繫獄。外交部長武文牡自髡其髮以明志，廷琰勢益蹙，怒而捕之。一九六三年秋八月廿四，美利堅國務院以廷琰失德，令罷其弟廷瑈，或將議立新主。冬十一月元日，武弁楊文明反，以兵圍總統府，廷琰等聞變，走堤岸，匿於教堂中，次日，文明許其渡洋，廷琰乃降。既登車，文明部曲阮文戎害廷琰、廷瑈於其中，復族其弟廷瑾。兄廷俶、弟廷練時在洋，得免。廷琰無妻室、子女。或云少時慕良家女不得，遂終身不娶。
## 據

分類:法屬印度支那列傳
瓦爾帕萊索

**瓦爾帕萊索**（西班牙语：Valparaíso，西語之謂「天堂谷」也）在太平洋岸，智利國法都也（國會之所在）、是為瓦爾帕萊索省*Valparaíso Province*首府、瓦爾帕萊索大區首府。口二十六萬三千四百九十九（公元二零零二年）
臺東縣

**臺東縣**，古稱**崇爻**，又稱**卑南覓**，因居山後，又名**後山**；處臺灣東南，東濱太平洋，北鄰花蓮，西南倚中央山，界高雄、屏東。

本縣屬熱帶，依山傍海，自然資源極其豐富，因山路崎嶇、海運不便，至十九世紀中葉，仍屬化外之地，開發爲遲。

## 沿革
光緒元年，始置卑南廳。

光緒十年，中法干戈起。翌年，臺灣建省。光緒十三年八月，臺灣省新制始運行，巡撫劉銘傳以「轄境太廣，則耳目難周；控制太寬，則聲氣多阻。」議重劃臺灣郡縣，於水尾籌置直隸知州，曰**臺東直隸州**。原卑南廳舊治暫置州同一員，花蓮港增置州判一員。

光緒十四年十二月七日，裁撤原駐卑南之臺灣府南路撫民理番同知，始置**臺東直隸州**，移治今臺灣臺東縣西北卑南鄉。

光緒二十一年，臺東直隸州知州胡傳真除，奉令內渡。同年八月，前知州胡傳病卒於廈門。

及日本據臺，明治三十年七月三日，日本公布《地方官假官制制定件》，廢清制，臺東改隸臺南縣臺東支廳。八月，改臺南民政支部臺東出張所。

民國三十四年，國府光復臺灣，改臺灣為臺東縣。

民國六十三年元旦，縣治臺東鎮升為臺東市。

## 交通
*航空
**臺東機場
*海運
**臺東港
*鐵路
**臺東線
**南廻線

## 文教
**臺東縣**今有大學一所、專科學校一所、高等中學十所、完全中學一所、國民中學廿二所及國民小學九十一所。

## 它典
* 臺東縣政府 

*
彰化市

**彰化市**，古**半線城**也，處彰化縣之東北，為彰化縣治。乃平埔族半線社故地，後明鄭部將劉國軒屯兵於此，漢人陸續入墾，開鑿水利，人口漸聚，遂有村落街巷；臺中崛起前，嘗為中臺灣政治中心，居南北通運要衝，每當民變動亂，茲地首當其衝。後有官員植竹為城，略作防衛，得名竹城。口廿三萬餘，冠乎全縣；境內有名勝八卦山大佛。

## 史

## 政區
大正九年區域改革，彰化廳彰化區改為「臺中州彰化郡彰化街」。昭和八年彰化郡彰化街實施市制，併南郭庄、大竹庄，置彰化市。

民國三十四年臺灣光復，置彰化市，屬臺灣省轄，分彰北、彰西、彰南、大竹四區。三十九年政區調整，四區併臺中縣彰化區、員林區、北斗區，置彰化縣。四十年併彰北、彰西、彰南、大竹，置彰化市，屬彰化縣轄，縣治也。

## 文教
彰化市之學校，大專院校者有二，各類高中者八，國中小者一，國中有五，國小十五。

國立彰化師範大學，民國六十年臺灣省立教育學院立校；復多所歷經，七十八年改為國立彰化師範大學。

建國科技大學，民國五十四年建國商業專科學校立校；復多所歷經，九十三年改為建國科技大學。

國立彰化高級中學，昭和十七年臺中州立彰化中學校；復多所歷經，八十九年改為國立彰化高級中學。

國立彰化女子高級中學，大正八年首設臺灣總督府彰化女子高等普通學校；復多所歷經，八十九年改為國立彰化女子高級中學。

國立彰化師範大學附屬高級工業職業學校，昭和十三年臺中州立彰化工科學校；復多所歷經，七十八年改為國立彰化師範大學附屬高級工業職業學校。

國立彰化高級商業職業學校，昭和十四年臺中州立彰化商業學校；復多所歷經，八十九年改為國立彰化高級商業職業學校。

彰化縣立彰化藝術高級中學，民國五十一年彰化縣彰化初級中學；復多所歷經，九十六年改為彰化縣立彰化藝術高級中學。

彰化縣私立正德高級中學，民國六十年彰化縣私立正德高級工商職業學校；復多所歷經，八十九年改為彰化縣私立正德高級中學。

彰化縣私立精誠高級中學，民國四十五年彰化縣私立精誠初級中學；復多所歷經，六十九年改為彰化縣私立精誠高級中學。

私立常春藤高級中學彰化分校，

其他各級學校列如下。彰化縣立信義國民中小學為國民中小學。彰化縣立陽明國民中學、彰化縣立彰安國民中學、彰化縣立彰德國民中學、彰化縣立彰興國民中學、彰化縣立彰泰國民中學，以上五國民中學。彰化縣彰化市中山國民小學、彰化縣彰化市民生國民小學、彰化縣彰化市快官國民小學、彰化縣彰化市大竹國民小學、彰化縣彰化市南郭國民小學、彰化縣彰化市泰和國民小學、彰化縣彰化市平和國民小學、彰化縣彰化市東芳國民小學、彰化縣彰化市三民國民小學、彰化縣彰化市南興國民小學、彰化縣彰化市石牌國民小學、彰化縣彰化市聯興國民小學、彰化縣彰化市國聖國民小學、彰化縣彰化市忠孝國民小學、彰化縣彰化市大成國民小學，以上十五國民小學。

## 友城
*美利堅合眾國密西根州懷俄明市
*菲律賓中央呂宋丹轆省丹轆市
*美利堅合眾國加利福尼亞州聖蓋博市

## 據

## 它典
*彰化市公所
地級市

**地級市**者，義即爲一地首善之城府，以一城為治，轄方圓數十里地，於城內則領數區，外則領數縣、縣級市，惟中山東莞嘉峪關三沙儋州、五地級市無區縣之領。官階同地區，故名之。於當世中華，乃乙等政區（曰：地級行政區）。

時至二〇一五年，地級市凡二百九十一。

## 史
中華人民共和國初立時，始有以市領縣。然行之未廣。

一九八三年以降，始有地級市之名。各地或廢地區以置市，或裁地區入省轄市，或擢縣邑爲市府。地級市遂漸成地級政區之最衆者。
齊齊哈爾市

**齊齊哈爾**乃中華人民共和國黑龍江省之地級市。斯市蓋省內次大，民五百七十萬，所居城中者一百五十五萬。城池方圓二里，所轄之地方圓七里。地皆平無漥，巔峰僅海拔一百四十六。年雨量四百一十五毫米，尚爲風調雨順之處。

## 轄地

齊齊哈爾轄六區、一市、八縣，合十五縣級府。

### 六[[區]]
*龍沙
*昂昂溪
*鐵鋒
*建華
*富拉爾基
*碾子山
*梅里斯

### 一市
*訥河

### 八[[縣]]
*富裕
*拜泉
*甘南
*依安
*克山
*泰來
*克東
*龍江

## 外典
*齊齊哈爾官府 
* “Chinese Village Struggles to Save Dying Language” – 紐約時報之文，曰齊齊哈爾市富裕縣三家子村有滿語末裔

分類:黑龍江省區劃
崔休

**崔休**字**惠盛**，清河郡武城人也。世為大族。休妹，魏孝文帝之嬪也。休與宋弁、邢巒之輩相交遊，孝文帝嘗以禮遇之。帝南伐，以休為尚書左丞留後。尋除渤海太守，所在有治聲，時有張吾貴者，山東大儒也，從學者漸眾，休乃設食接風，待使肄業而還。儒者稱之。休與諸王密交，孝文帝惡之，免官，尋拜河南尹。官及度支、七兵、殿中尚書，休為宰輔久，同僚咸重之。休與公卿相婚媾，既得志，頗以勢陵人，朝臣憚之。正光四年卒，贈車騎將軍、尚書僕射、冀州刺史，諡文貞。休九子，枝葉繁盛，號曰清河大房。弟**夤**，早卒，其後為清河小房。
## 據
*《魏書列傳第五十七-崔休》
崔胤

**崔胤**字**昌遐**，清河郡武城人也。出清河南祖崔氏烏水房。父慎由。乾符二年登進士第。王重榮為河中節度使，辟胤為從事。大順中，歷任兵部、吏部侍郎，同平章事，拜相。鳳翔節度使李茂貞、汾寧節度使王行瑜作亂，宰相杜讓能、韋昭度死之，胤賴宗人崔昭緯免禍，屢為昭緯所薦，遷中書侍郎、判戶部事。尋加禮部尚書。乾寧三年，李茂貞復反，昭宗以杜、韋二人蒙冤，欲雪之。遂黜崔昭緯、崔胤。遷胤廣州刺史。胤乃暗結朱全忠，時全忠擁兵於關東，朝廷憚之。全忠數上言，以胤功高，不可貶。昭宗懼，復拜胤平章事如故。胤得武弁相助，遂擅權於中。徐彥若、王摶發崔昭緯事，胤皆加貶，摶賜死於藍田驛。諸中人怒而忌之。光化三年冬十一月，宦官劉季述幽昭宗於少陽院，以太子監國，落胤職。胤乃結孫德昭以圖反正，十二月，德昭以伏兵誅季述等，亂平，進位司空。胤勢既大，謀盡除宦官，宦者韓全誨恐其害己，乃挾帝幸鳳翔。胤乃引朱全忠攻鳳翔。天復三年，鳳翔李茂貞殺韓全誨等，與朱全忠盟。昭宗出鳳翔，以胤為司徒，判禁軍事。胤遂與全忠合謀斬宦官三百人於內侍省。令各道、監、軍有宦官者，隨即斬首。由是朝政盡歸其手。胤極人臣之位，復患全忠難制，陰與六軍副使鄭元規操甲兵，以禦全忠，全忠知其謀而不發。冬十月，全忠愛子友倫墜馬死，全忠以為胤之謀也，遂大怒，令子友諒殺胤，不遂，貶太子賓客。天復四年春正月，胤卒為全忠所害。年五十一。子有鄰。胤死，有白馬之禍。
## 據
*《舊唐書列傳第一百二十七-崔慎由》
*《新唐書宰相世系表集校》其字爲昌遐。復指乾寧二年爲乾符二年之訛。
崔毖

**崔毖**，清河郡東武城人，魏崔琰之曾孫，晉平州刺史，東夷校尉也。五胡亂華，毖以所在偏遠，欲自立，詔流亡者，未有赴之。毖疑乃慕容廆之故，乃陰結鮮卑宇文、段部并高句麗以擊廆。慕容廆閉門不戰，且以使告三國曰：崔毖昨有使至。段、高句麗惑，遂不信毖而引去。宇文部欲掠地，仍不歸。廆乃出兵擊敗之，詰其故，皆曰：崔平州教我。崔毖聞三國敗，懼。乃遣使佯賀慕容廆，廆前已知毖為三國謀主,言於毖曰：降者上策，走者下策也。大興二年，毖遂與家人奔朝鮮地，居之，遂為東國諸崔之祖。
## 據
*《晉書載記第八》
ㄆ

**ㄆ**，注音符號之聲母，表送氣清雙唇塞音，即滂母之聲。

## 字源
形音取自**攵**，「扑」之古字也。《說文解字》：「攵，小擊也，即手執竿輕敲。」 

## 變體
* **<sub>ㄆ</sub>**（），即小「ㄆ」，書於韻母後，表雙脣入聲（）。方音注音符號及臺灣方音符號中則作「ㆴ」（），見ㄅ條目。
* ，「ㄆㄈ」之合音，表送氣清唇齒塞擦音。用於西安話「初」之聲母。

## 編碼與拼音

## 註

## 據
*國語統一籌備委員會：《注音符號總表》，北平：國語統一籌備委員會，一九三二年四月。
*中國文字改革研究委員會秘書處拼音方案工作組：《全國主要方言區方音對照表》，北京：中華書局，一九五四年十二月。
*吳守禮：《國臺對照活用辭典》，臺北：遠流，二〇〇〇年八月。

## 兼查

* 注音符號
西夏

**白高大夏國**，或曰**邦泥定國**，史稱**西夏**，為西北党項人所建，立國凡一百九十年，其東盡黃河，西至玉門，南界蕭關，北控大漠，幅員萬里，與宋遼金成鼎足之勢，三分天下居其一，雄踞西北兩百年。其國文、言異乎中國，野利仁榮製字，曰西夏文。禮制與中國同。
## 經濟
### 農
土產大麥、蓽豆、青稞、皞子、古子蔓、堿地蓬實、蓯蓉苗、小蕪荑、席雞草子、地黃葉、登廂草、沙蔥、野韭、拒灰、白蒿、堿地松實。
### 貨殖
常與遼宋市貨，置榷場互市。
## 兵
其民年十五為丁。勇健者，號曰「撞令郎」。常於單日出戰，避晦日。多立虛寨，設伏兵。衣重甲，乘善馬，以鐵騎為前鋒，用鉤索絞聯，雖死但馬上不落。

## 諸帝
夏帝本姓拓跋。唐末黃巢之亂，拓跋思恭平定有功。封夏國公。夏州節度使。其弟思諫拜定難節度使。至定難節度使李繼捧，因降宋滅。繼捧族弟繼遷叛，附遼爲西平王。大慶三年十月，繼遷長孫元昊稱皇帝。號大夏。都興慶府。桓宗朝，改中興府。保義二年，亡於蒙古。

*夏太祖繼遷
*夏太宗德明
*夏景宗元昊
*夏毅宗諒祚
*夏惠宗秉常
*夏崇宗乾順
*夏仁宗仁孝
*夏桓宗純祐
*夏襄宗安全
*夏神宗遵頊
*夏獻宗德旺
*南平王睍
## 攷
崔琰

**崔琰**字**季珪**，清河郡武城人也。少好擊劍，未務正業也。年二十九，就北海鄭玄以學。學未肄，黃巾亂起，琰遂周遊諸州，凡四年乃歸家。琰初為漢大將軍袁紹所辟，及官渡之役，琰諫曰不可與曹操戰，紹不從，後果敗。曹操既破袁紹，辟琰別駕從事。琰美須髯，甚有威重。事操不懼其位，屢直言。操北征并州、烏桓，以琰傅其子丕。琰薦鉅鹿楊訓為官，操從之，及曹操晉魏王，令訓發表頌之。時人譏其虛偽，謂琰失察人才。琰乃與訓書曰：會當有變時云云，魏王視之怒曰：『會當有變時』，意指不遜！遂貶琰為徒隸。秘使人偵之，琰起居如常，乃遣一大吏往說之曰：三日期君消息，琰不報，遂賜琰死。或云自戕。琰素與河內司馬朗善，見朗弟懿，以為不世之才，朗不以為然，後果驗。子諒，晉中書令。
滿語

**滿語**者，滿族之語言也。

## 局況
今中國之滿人千萬餘，然清以降，滿主中原，其人口不及漢地，藝文技術亦不及，於是滿人爲漢風熏染日重，成滿漢文化。辛亥之年，革命事起，清遂覆亡。然革命綱領曰「驅除韃虜」，滿漢二族乃生嫌隙。時旗族百姓無不自危，多隱姓名，語言難存。

今之滿語趨亡矣。中國之滿人，通之者甚少：居城邑者，皆習漢語；日用滿語者，僅黑龍江省二三村落之年長者矣。曩者滿洲入關，大清始立，詔令奏疏，皆書滿文；問答陳述，皆以滿語；皇帝無不視清語為國語，每每諭令八旗子弟不可荒廢，然終不逮矣。

據語言學之辨識，滿語屬阿爾泰語系通古斯語族之南通古斯語支，爲粘著語。滿洲文字蓋以蒙古文字錄滿語之音，後加圈點，遂臻完善。

## 音韻
下列滿洲文語之音韻概觀（滿蒙文字或弗能彰顯，替之以羅馬字母，謂穆麟德轉寫）。附萬國音標以釋。

### 韻母
如下六字母各爲六韻腹。

a，e，i，o，u，ū

e韻爲[ɤ]，非[e]；o韻爲[ɔ]，u韻爲圓唇[u]。ū唯現於g，k，h之後，其韻爲[ʊ]。陰聲韻：ai，ei，oi，ui，ūi，ao，eo，io，oo「oo乃o之長韻，或淆於ao」。其韻分三性，陰、陽、中，三性混而韻母中和。

### 聲母

*p──b者，非全清全濁之分，而爲全清共次清（/pʰ/―/p/）。
*s聲爲[s]，接i韻聲爲[ʃ]。
*c、j各爲[ʧ][ʤ]。
*š聲爲[ʃ]，然接i韻其聲爲正齒又次清音[ʂ]。[ʂ]非滿語自有之聲。
*k、g、h遇陽性韻（a，o，ū）成小舌音[q，ɢ，χ]，遇陰、中二性韻（e，u，i）成牙音[k，ɡ，x]。
*ng非n共g二音，合而示次濁牙音[ŋ]。

### 聲韻配列
下爲滿洲聲韻配列。

*w唯接a、e。
*t、d聲無齊齒呼，或借詞有之。
*y弗接i。
*ū唯現於k，g，h後。
*詞首無r。
*ng不作聲母，乃後鼻音，且必發聲於k、g之前。
*韻尾之多，勝於漢語，有b，m，t，n，r，l，s，k，ng。
*詞末韻尾必爲n，或借詞弗與。
*一詞之中，上下音節無聯音，兩詞之間則可聯讀。

## 文法

滿語乃粘著語，語順爲「主-賓-謂」（SOV），類同日語。被修飾語前置修飾語。

滿語無關係代詞，歸屬動詞代之以修飾名詞，亦與日語同。

動詞亦如日語可活用爲連用形、過去形，詞幹需附接尾辭。

如，動詞genembi（行）之幹爲gene，過去形接尾辭爲-he，genehe即「已行」。

*名詞有格，以詞幹所附之尾（助詞）變之。格者有七：主格（無尾），屬格（-i/-ni），賓格（-be），與格（-de），工具格（-i/-ni），奪格（-ci），沿格（-deri）。或有終格（-tala/-tele/-tolo）。
*人稱可變：「吾」bi，「我等」be/muse；「爾」si，「爾等」suwe；「其」i，「渠等」ce。muse合述者共指稱之群，be反之。
*指示有近遠。ere（此「近」）― tere（此「遠」）、uba（此處）― tuba（彼處）、enteke（此物「近」）― tenteke（此物「遠」）、uttu（如此「近」）― tuttu（如此「遠」）。
*疑語：we（誰）、ya（何人、誰）、ai（何）、aiba（何處）、antaka（何個）、ainu（為何）、atanggi（何時）、adarame（如何）。
*形容詞可變化作小品詞。
*動詞分終止形、歸屬形、副動詞形（連接形）。句末之動詞歸屬形可作終止形。
*後置詞置主辭後而附之，文法之用分三：明名詞之格關係、佐動詞、作終助詞。

## 滿語究習之所
*黒龍江省滿語研究所、黒龍江大學滿族語言文化研究中心 
*中央民族大學中國少數民族語言文學學院少數民族語言文學系
*愛新覺羅·烏拉熙春：滿語、女真語、女真文字、契丹語、契丹文字研究。
*日本大學文理學部史學科加藤研究室

## 他典

*滿語、錫伯語、達斡爾語文字輸入法（官話、英語）
*啓蒙滿語ipad版天下首款滿語文教育軟件
*中華民國滿族協會
中國朝鮮族

**中國朝鮮族**，其先出兩韓，累世繁衍，多在東北，以延邊爲最，故有延邊朝鮮族自治州。迨二零零九年，口凡二百又四十九萬。

## 史
朝鮮立國，即臣中原，兩國之民交者久矣。清明元唐，歷代皆載朝鮮之民，其祖或先唐既來，今悉數漢化。現中國朝鮮族爲清咸豐十年至民國三十四年間來華之裔。咸豐十年以降，朝鮮天災連年，餓殍遍野。滿洲地大民稀，近於朝鮮，故流民洶湧。光緒二十年，流民三萬又四千；宣統二年，十萬又九千五百。日本侵韓，難民又至，其中不乏復國志士，流亡中國以抗日；滿洲淪陷，日本驅半島之民墾殖東北。民國二十五年，韓民八十五萬又四千四百。二戰抗日，韓漢戮力；國共內戰，朝鮮族援共抗蔣。一九四九年，中國凡朝鮮族六十萬，然將近半返韓。共和國立，一九五二年朝鮮族悉歸中國籍。

### 中共建制後
中華人民共和國立國，中國朝鮮族靡數參「人民志願軍」，助北朝鮮侵南韓。東北朝鮮民，幾源咸鏡道，故言咸鏡方語。一九五二年，立延邊州，初爲縣，一九五五年升州。吉林省長白朝鮮族自治縣亦置。黑龍江省、遼寧省、內蒙古亦居。一九九零年後，延邊朝鮮人外徙，趨少。一九五三年，尚佔過半強，二千年，幾降半數。究因，中國經濟高騰，朝鮮社會劇變。朝鮮重敎，中國少數民族教育普及者也，高攷、國攷，進科取士，無不以漢語爲宗，雖地方官府亦可朝鮮語，難衡漢語。

今中國多朝鮮族移居韓國，二零零九年，居韓華籍韓人凡四十四萬，竟佔七成海外華籍。然中國朝鮮人眾，或成半島外胞最眾者，及美國韓人。

## 外典
* 中國朝鮮人互聯網論壇 
* 環球阿里郎
左光斗

**大明**太子少保**左忠毅公光斗**字**遺直**，號**浮丘**。明南直隸桐城人也。萬曆三十五年第三甲進士。除中書舍人，授御史，治豪強惡吏甚嚴。時華北鮮有水稻，光斗使引植之，北人始知稻，民大利。未幾，有宦官致書索地，光斗以寸土皆國有，遂不私與。光宗踐祚數旬而崩，李選侍專後宮，楊漣、左光斗二人力主尊卑不可廢，熹宗賴以即位，朝野號之「楊左」。天啟三年，進大理丞。四年，拜左僉都御史，御史者，其所司監察也。光斗行事，多所樹敵，劾光斗者往往有之。及楊漣上魏忠賢二十四大罪，光斗與其謀。忠賢大怒，既逐趙南星等，光斗知將不免，遂復上魏忠賢、魏廣微三十二斬罪。未發，為忠賢所收，復使人誣其受賄。下錦衣衛，父老號哭，諸衛士往緝拿之，亦泣涕不已。及光斗門生史可法往探之，見光斗席地倚牆而坐，面額焦爛不可辨，左膝以下，筋骨盡脫，可法大哭，光斗覺而不能睜目，猶以指撥其目，炯視而斥之，可法出，曰：「吾師肺肝，皆鐵石所鑄造也！」五年夏七月二十六日，光斗斃於獄中，年五十一。崇禎中昭雪。福王即位於南京，諡曰**忠毅**。
## 引據
*《明史左光斗列傳》
*《左忠毅公逸事》
卡拉卡拉敕令

**卡拉卡拉敕令**，正名**安東尼奧敕令**，諭出羅馬皇帝馬庫斯‧奧理略‧謝維勒‧安東尼奧‧派阿斯，因以為名。時維西元二一二年，帝卡拉卡拉敕令曰︰「化內之民，齊心為國。榮辱與共，方為正法。是以今後，萬民平等，一切行省民，盡為公民。欽此。」今人初聞，靡不贊譽平等博愛，德政章章。惟其貽害，實為無窮。蓋羅馬之門第交流、兵制、稅制，由是巨變。二百年後，帝國之亡，實此濫觴。

夫人性也，辛勞所得、與別不同，倍添珍重；不勞而獲、平平無奇，視如草芥。昔羅馬公民，不足什一，惟有功於國、職事醫教、退伍輔兵等，皆授公民，世襲罔替。是以雖有門第，寒門進路不斷，以成公民為榮。是敕以降，俱為公民，貌似平等，惟官宦富人，自成一系，門第森嚴，寒士自此，無可上進，公民之稱，有如敝屣，無辱無榮。所謂「人人皆有，跡同皆無」，蓋亦如是。

又，帝國兵制，自奧古斯都以降，以公民兵為主，行省兵為輔。公民兵退役，可領長俸，行省兵則無；公民兵訓練有素，專責攻防，行省兵僅為輔助，訓練裝備，俱為次等。是敕以降，皆為公民，再無行省兵，退役皆領長俸，裝備皆須精良。養兵開支，由是大增。帝遂重鑄銀幣，大減成色，以增幣量。三世紀時，羅馬幣值屢貶，亦由是此。

至若帝國稅制，亦立於奧古斯都，以廣徵薄賦為宗。除卻營業稅、關稅，公民所納，獨遺產稅、奴隸解放稅而已，俱二十稅一，亦非常年可課。行省民雖無遺產稅、奴隸解放稅，所得什一，上繳歸公，稱行省稅，屬常年必課。是以羅馬國庫，不可無行省稅。此敕以降，皆為公民，行省稅自廢，雖遺、奴二稅，改課什一，不足彌補，稅收不增反減。此敕初行，時人謂以增稅，實獨見公民稅增，不見行省稅廢之誤也。嗣後諸帝，為資需用，遂諸餉加派，新稅不斷，是害方見。

時逢蠻族日盛，邊患不息。昔時招安，授蠻酋公民，可撫其心，蓋公民之榮猶在焉。是敕以降，公民無榮，蠻酋鄙棄，招安益艱，侵擾漸繁，國力日衰耳。

凱撒有云︰「害政之始，多由善意。」此敕即為戒也。

## 據
*塩野七生著《羅馬人的故事第十二冊－迷途帝國》第五至三十一頁
耶穌

**耶穌**者，猶太人也，生於羅馬帝政之下，亦基督宗教聖人也。

基督宗教《新約聖經》有載，公元元年，生於猶太國伯利恆，其父名約瑟，其母名馬利亞，皆信奉猶太教之一神。約瑟者，大衛之後裔也。馬利亞者，聖靈之所感也。故耶穌者，天子也，人子也。

耶穌之生，有異象見於天，有星辰指其所在，有賢士來朝拜之。其時，猶太王希律聞之，懼失其位，遂命殺境內一切男嬰。約瑟聞之，攜馬利亞及耶穌逃至埃及，避難數年，後歸居拿撒勒。

耶穌好讀經書，常與士子辯論，眾皆奇之。及三十歲，受洗於若望。若望者，預言者也，傳道於曠野。受洗後，聖靈降臨其上，天聲曰：「此吾愛子也。」自是耶穌遊行四方，行善施恩，治癒眾病，教導黎民，宣揚天國之道。其言甚奇，其德甚高，其能甚大，其仁甚厚。以愛為本，以信為德，以望為力。

眾民皆慕其風，從其教。計有宗徒十二，曰伯多祿、安德魯、雅各伯、若望、斐理伯、巴爾多祿茂、多默、達徒、西滿、次雅各布、瑪竇、猶達斯。耶穌與之同行同住，授以天國之道。首席弟子伯多祿，漁夫也，性剛直熱心。末席弟子加略人猶達斯，賊也，貪財好利。耶穌知其將出賣己，而不責之。

司祭與吏人惡耶穌，忌其名，欲害之，遂以三十銀錢賂猶達斯，以賣耶穌。並解耶穌於羅馬方伯彼拉多。彼拉多審問耶穌，不見其罪。然而眾民呼喊曰：「釘之十字架！」彼拉多無奈，遂付耶穌於刑兵。刑兵戲弄耶穌，冠以荊棘，披以紫袍，置以蘆葦之杖，拍掌曰：「猶太人之王萬歲！」

耶穌受盡苦難辱罵，然而不怨不恨，反為加害己者祈禱。至第三小時，日中天黑如夜。至第九小時，耶穌大聲呼曰：「我神！我神！為何離棄我？」言畢而死。地震山裂，聖殿之幔自上而下裂為兩半。眾人見之，皆懼甚。有羅馬百夫長曰：「此人真神子也！」有埋葬耶穌者曰：「此人真義人也！」

耶穌時年三十三，左右各有一賊與之同死。越三日，自死而起，見於其徒。越四十日，升天見父。其徒遂傳其教於世，稱之為基督宗教。

惟彼事蹟，幾僅見於《新約聖經》，而載於其時羅馬、猶太典籍者幾稀。

## 據
*基督宗教《新約聖經》
安慶市

**安慶**，中國安徽一地級市，或名**宜城**，簡稱**宣**，方圓一萬三千三百平方公里，二〇一一年凡六百一十八萬口。安徽之名，安慶、徽州合璧也。

春秋時代，此地爲皖國，後爲江北重鎮皖城。宋慶元元年升舒州安慶軍為舒州安慶府，府治潛山；嘉定十年安慶知府黃干築安慶城，以禦金兵。明世屬南直隸。清康熙六年，置安徽省，省治安慶，乾隆二十五年，安徽布政使司自江寧還安慶。民國二十七年，降為市，以合肥為省會。

轄三區、一市、七縣。
*區
**迎江區
**大觀區
**宜秀區
*市
**桐城市
*縣
**懷寧縣
**樅陽縣
**太湖縣
**潛山縣
**宿松縣
**望江縣
**岳西縣

## 攷
*安慶市人民政府 
分類:安徽省區劃
司馬光

**司馬光**，字**君實**，號**迂叟**。宋真宗天禧三年生，陝州夏縣涑水鄉人，世稱**涑水先生**。
## 傳
歷仕仁宗、英宗、神宗、哲宗四朝，所纂《資治通鑑》，乃編年體通史首舉。

司馬光出世，父司馬池任縣令於光州光山，遂以光名之；七歲「凜然如成人，聞講《左氏春秋》，即能了其大旨」，從此「手不釋書，至不知飢渴寒暑」。時與群童戲耍，有童不慎墜於水缸，眾人驚慌而逃，光情急生智，投石砸缸，同伴得救。

仁宗寶元元年，中進士甲科，任官華州。初任奉禮郎、大理評事，後樞密副使龐籍推薦，入京為館閣校勘，同知禮院，至和元年，隨龐籍至并州為官，改并州通判。從嘉二年龐籍因事獲罪，司馬光引咎出并。仁宗末年任天章閣待制兼侍講同知諫院。嘉佑六年遷起居舍人同知諫院。

司馬光立志編撰《通鑒》，供治國借鑒。治平三年撰成戰國迄秦之《通鑒》八卷，上進英宗，英宗命設局續修，並供給費用，增補役人。神宗以其書「有鑒於往事，以資於治道」，賜名《資治通鑒》，並親為之序。王安石行新政，而神宗可之。光竭力反對，與安石在帝前爭論，謂祖宗之法不可變。神宗命光為樞密副使，堅辭不就。熙寧三年，自請離京，以端明殿學士知永興軍（現陝西省西安市），次年退居洛陽，任洛陽留守御史臺，以書局自隨，續編《通鑒》，至元豐七年書成，光升資政殿學士。

元豐八年哲宗即位，高太皇太后聽政，召光入京主國政，次年任尚書左僕射、兼門下侍郎，數月間罷黜新黨，盡廢新法，史稱元祐更化。

元祐元年九月，司馬光執政一年有半，即與世長辭，年六十八，「京師人為之罷市往吊，鬻衣以致奠，巷哭以過車者，蓋以千萬數」，靈柩至夏縣時，「民哭公甚哀，如哭其私親。四方來會葬者蓋數萬人」「家家掛象，飯食必祝」。哲宗葬之於高陵。
## 作品
司馬光著述，《資治通鑑》外，尚有 《通鑑舉要歷》八十卷、《稽古錄》二十卷、《本朝百官公卿表》六卷；此外，文、經、理、醫，皆鑽研有道，著《潛虛》、《均韻指掌》、《類編》、《傳家集》、《翰林詩草》、《注古文學經》、《易說》、《注太玄經》、《注揚子》、《書儀》、《游山行記》、《續詩治》、《醫問》、《涑水紀聞》、《通鑑目錄》、《通鑑考異》、《切韻指掌圖》、《司馬文正公集》等。

分類:司馬氏
分類:宋列傳
西螺鎮

**西螺鎮**，雅作**螺陽**，居雲林縣之北，北隔濁水溪界彰化，以稻米、醬油及西螺大橋聞名全臺。

**西螺**之稱，源自土著之社，漳人以其鄉音稱之為**西螺社**，荷蘭人則以己語稱之為「Sorean」。古時又有稱**螺陽**者，係開拓者為追思故土福建省惠安縣螺陽鎮之故；或古時文人雅士所用之雅稱。

西螺原居平埔族巴布薩族，荷人勵漢人移駐開墾，漢人乃增。清初，西螺為臺灣墾殖重鎮，最初稱為「西螺堡」，隸屬彰化縣，光緒十一年臺灣建省，增設雲林縣，西螺始劃歸雲林。

日治初，西螺隸屬臺灣縣嘉義支廳，一八九七年改屬雲林出張所，一九〇年又改隸嘉義縣斗六辦務署。一九〇一年再改屬斗六廳管轄，至一九一一年，斗六廳廢止，改隸屬於嘉義廳，一九二〇年，重劃行政區，總督府公告實施「五州二廳」，西螺屬臺南州虎尾郡管轄，並設西螺街役場。戰後初期，民國三十四年，西螺街役場改名西螺鎮公所，臺南縣所轄，三十九年十月，改雲林縣管轄。

分類:雲林縣地方
廬山

**廬山**，或謂**盧山**，中國江西九江市南之名山，瀕鄱陽湖，遊者眾，不乏遠人。廬山多峰，人云九十九，主峰謂「漢陽峰」，海拔一千四百七十四米。於此觀壁，可知冰期。玄奇清峻，有山巔、溪谷、險崖、幽壑、祕穴、跌水、古蹟。亦多宮觀、寺廟、書院，儒釋道共存。

一九八二年，國務院列之爲國家重點風景名勝區，劃鄱陽湖流域五百平方公里歸廬山。

一九九六年，世界科教文組織認其爲世界文化遺產。

二〇〇四年，世界科教文組織列之國際地質公園名錄（天下四十八，十八於中國），謂**廬山第四紀冰川國家地質公園**。

## 詩文
廬山之秀，動人無際，常感興詩情，故詩文無數。名者李太白《望廬山瀑布》。廬山亦啟玄思，東坡居士有禪詩曰《廬山》：

廬山煙雨浙江潮，未到千般恨不消。及至到來無一事，廬山煙雨浙江潮。

## 外典
* 世界科教文組織·廬山
裴行儉

唐**裴憲公行儉**，字守約。絳州聞喜人也。父仁基。系出河東裴氏中眷裴。行儉能識人，性多謀，善草書。高宗將立武昭儀，行儉以為不可。顯慶二年，為袁公瑜所譖。貶西州都督府長史。累拜安西大都護。儀鳳二年，突厥可汗都支犯安西境，朝廷將以大軍討之。行儉請冊波斯王，道由突厥，順勢而為。高宗納之，乃命行儉出塞。至故地西州，揚言將久駐，都支以行儉必不來，遂不加備。行儉募土人萬人，號曰游牧，倍速行軍，及都支部落，都支倉促來迎，遂為行儉所擒，其巧智若此。調露元年，突厥阿史德溫傅反，眾數十萬，王師討之，諸軍皆從行儉調度。至朔州，行儉置糧車三百乘，內伏壯士五人，外以弱兵引之，突厥遂中計，方欲取糧，車中壯士躍出，伏兵繼至，突厥大敗，自後莫敢劫糧者云。以降數戰連勝，阿史那伏念執阿史德溫傅來降，亂悉平。永淳元年，以行儉討突厥車薄，軍未發，薨於長安延壽里。年六十四。子貞隱、延休、慶遠，孫光庭。
## 引據
*《舊唐書卷八十四》
*《贈太尉裴公神道碑》
*《新唐書宰相世系表集校》
新店區

**新店區**，新北市轄區也，處臺北盆地南隅，隔景美溪望臺北文山區；工商俱興，為都會南郊中心市鎮，亦有名勝碧潭，多遊客遊憩往來，惟境內多山，住宅建於山坡者多。

## 文教
### 社區大學
* 新店崇光社區大學

### 大專
* 景文科大
* 耕莘專校

### 高中職
* 新店高中
* 安康高中
* 及人高中
* 崇光女中
* 康橋中學
* 開明高工
* 南強高工
* 莊敬工家
* 能仁家商

### 國民中學
* 文山國中
* 達觀國中
* 五峰國中
* 安康高中（國中部）
* 及人高中（國中部）
* 康橋中學（國中部）
* 崇光女中（國中部）
氙

**氙**者，原質也，原子序五十四，符號Xe。歸乎貴氣體，無色無臭。外層電子凡八，冥合「八隅體」之理，故秉性沖和，不輕與他物交。

## 同位素
其同位素蓋有十三，輕者百二十四，重者百三十六。中存定質、安篤不移者六，餘皆易衰變。

## 物性
寒至攝氏表零下一百一十一度七分乃鎔，零下一百有八度一分二釐乃沸。

常態為氣，不自燔，亦不助燃，性平穩。然亦能與他物相結，所成化合之物仍逾八十，居諸貴氣體之冠。若充於虛管，激以電氣，則耀發紫光。
縣級市

**縣級市**，中國大陸之政區，常隸地級市或地區，間或隸省，謂**副地級市**。

一九八零年代間，縣級市紛紛而立，降至一九九七年，尚有徹縣爲市。

縣級市類同地級市，村社城邑俱全，然爲有別，呼地級市「市區」。
分類:中華人民共和國地方
南昌外國語學校

**南昌外國語學校**，肇乎公曆一九九四年，前身**南昌市第二十二中學**也。乃中國之著名中學、南昌市名校、江西省之重點中學。江西之首所外國語學校。校訓曰「明德敬業，正己立人」。今校長為周戲庚先生。

## 史
公曆一九七零年創之南昌第二十二中學，經南昌市政府之允，於一九九四年更名「南昌市外國語學校」，並於二零零二年遷至撫河之濱桃苑。

## 校園
校園分為二部，一部供高中之學生學習，二部供初中之學生學習，二部以天橋相連。校園花園設有英語角，常有學務之生匯於此，心靜而神寧。

校園備有教學設備甚多，天象館、生態館、圖書館、演播廳。近年使數十名教師至不列顛、美利堅、日本國之列國學習深造。
甘蔗

**甘蔗**者，湘地之所謂**柘甘**者也。始生于天竺，其甘且廉，貿遷之南洋群島。約周宣王時，移植中國。其形如竹而赭質白裏，無條枚，葉節而生，茂若扶疏，少阿娜。其禀土氣之生也，味甘。飴者，其汁也。
傅雷

**傅雷**，字**怒安**，號**怒庵**，江蘇南匯人，宣統元年生。五歲，父瘐斃，恃母養之。長，入上海大同大學附屬中學，時中國多事，雷以年少，多與學運。

民國十七年，留法，入巴黎大學，師羅曼·羅蘭，習藝術理論。

二十年，歸國，掌上海美術專科學校庶務，並教習美術史、法文，推介法國文學。其間譯著頗豐。

中共得國，嘗授上海市政協委員、中國作協上海分會理事等職。

一九五八年，上海執事柯慶施與有隙，指為右派，累加撻伐。

一九六六年，文革亂起，複為紅衛兵所擾，誣為反共，更於宅內舊箱得蔣中正像，責愈甚。雷百口莫辯，不堪其辱，九月三日遺書內兄，備言身後諸事，自財物至僕薪，巨細分明。隨仰藥而終，年五十九歲。葬萬國公墓，其塚複見毀，灰骸為慕者陰藏，乃得避禍。

一九七九年，昭雪，歸葬上海革命烈士公墓。 二零一三年，遷葬上海浦東如茵園。

雷之譯作以針砭世事、傳人奮鬥者為多，若《歐也妮·葛朗臺》、《高老頭》、《約翰·克里斯朵夫》等，多重「意譯」，謂「佳譯者，讀者以其本即漢著，不知譯自泰西也」。世言「微傅雷，中華其不知巴爾扎克矣」云，今存世有《傅雷譯作集》十五卷。又有書信集「傅雷家書」，蓋示二子書也，幼子敏所輯。

## 家屬
* **妻** 朱氏，雷死日，自縊以殉，年五十四歲。
** **子 ** 聰，未冠而以樂名，一九五八年遊學東歐間，傳雷下獄，恐有覆巢之虞，假途波蘭亡英國。
** **子 ** 敏。

分類:江蘇省列傳
分類:中華民國列傳
分類:中華人民共和國列傳
自殺

**自殺**，或云**自盡**、**自戕**、**自死**、**自棄**，謂自戕其身以取死也。其不死者，即自殘。此多為諸教所非，謂無異罪也。原其理，則心醫之公論曰：「自殺非常。群己有違，則自殺心起焉。」少子戕身，亦或蒙染習，不同語矣。詳之，所謂自殺，分愿樂、欲求二種。如避病苦死，愿樂也；如武士之死義，欲求也。

為術有安樂死、殺他後死、自殺殺他、相約死、同氣群死、明志死、自責死、避嫌死數者。如是等死前，或惡己絕望，或自恥疚己，或積怨難瀉，或書言死事，或悲天憫人，或弗諱死別，或割愛他予，或無趣世間，或孑避有情，或溘移特操，或怪誕失常，或暴沮暴樂，或習聆惡音，或醫藥難濟，或長自抑守。

以數計之，自殺者女三倍於男，常以藥劑，男則多就銃繯；而得其死者，男則三倍於女。至於刑責，世不以自死罪之，而倡群死及助以力者，不死即付繩墨，坐重辜。人道而外，有雄蜂死媾，海豚死漘者，其因不可思議。如有羊越崖墜死，其後繼不絕者，是無心耳。

## 自盡之法

### 投繯

俗云吊死，古稱自經。其效最速，隨處可為。凡投繯者，氣閉則絕，往往救之不及。多擇幽僻之所，或於閨房之中，人莫能知也。

### 投水

或沉河沼，或墮井泉。死志決絕者，多懷石自墜，以制手足沈浮。水入七竅，氣塞胸膺，窒息而亡。

### 服毒

古人或吞金，或飲鴆。近世則有吞服安眠藥石、農家殺蟲之粉，乃至阿芙蓉之屬。藥性猛烈，入腸穿腹，須臾即斃，死狀甚慘。

### 斷腕

以利刃割傷手腕動脈，血流如注，久而不止，氣隨血盡，力竭而亡。

### 僵臥

即凍死。裸臥嚴寒之地，初則戰慄，繼而神昏脈絕，終至肢體僵木。

### 投崖

登高而躍，或墜樓，或墮崖。身如飛蓬，觸地骨碎，立時殞命。

### 自擊

俗謂飲彈。亦近世所有，以火器抵身引機，金丸破腦，瞬息即逝。

### 自焚

積薪引火，投身炬中。火烈膚焦，痛楚極甚。若非煙熏氣絕，則創重難治，往往延宕時日，號呼而死。昔人以此爲仗節之舉，頗具儀軌。

### 絕粒

即絕食。閉戶不食不飲，約七日則腸胃枯竭，元氣散盡而亡。此亦多出於激憤或以此明志。

### 剖腹

東洋武人之俗。以刃橫貫其腹，腸出穢流。旁必有人介錯以成其志，視爲全節之禮。
安樂死

**安樂死**，語本自希語Ευθανασία，譯言善終。人篤病而不堪苦者，醫劑不成，唯求速已，是故有安樂死法。醫患躬允，斯術乃行。論執行，分施受二種，應求而為之曰施，使棄治自死曰受。

以制論，德國則准受禁施，荷蘭則必先約識，餘諸國或通國准許，或某域准許，或不許。此事在今，紛議者猶多也。
印加國

**印加國**，南阿美利加洲古國也。亙古不通中國。其民曰印加人，自號「四國之盟」。都庫斯科，大率言克丘亞語，不能文字，結繩以記事。多奉太陽神，廣立廟社以祀之。其國在南美之西境，瀕太平洋。南北延綿，東西則狹隘，限以叢林、大洋。其主號曰薩帕印卡，謂無二之主也。分四部。東國曰「安蒂蘇尤」西國曰「孔蒂蘇尤」北國曰「欽察蘇尤」南國曰「科利亞蘇尤」。四方所拓之疆，悉各歸四部。境中諸城以南北半分，北曰阿南，謂上也。南曰烏林，謂下也。南美初無此國，至公元十三世紀，曼科·卡帕克始建國，帕查庫特克繼先代之遺烈，征伐四方，遂奄有天下。一五三三年，為西班牙所滅。
回族

**回族**，或謂**回民**，中華人民共和國少數民族，五十六民族之一。形貌、文化類乎漢族，然奉回教，此其殊於漢民也。其風習從回教，其禁森嚴，旁族無以比之，恥食豕、犬、馬肉及自死者，謝絕酒類。衣冠弗同中夏，男子冠白帽，女子以紗巾蔽面，弗示路人。

今回族乃一獨立民族，雖他族如維吾爾族亦奉回教，然非回民。雖居鄰漢民、他族，而維其獨立。譬喻新疆，回民眾多，判然與維吾爾、哈薩克、吉爾吉斯，因回族類乎於漢，而此三族乃息衍中亞之突厥民族，親土耳其而疏漢。

今海南島有一族謂回輝人，暫列回族，然有疑雲，固其非漢，亦崇天方，然其言語弗同回民，回輝語屬南島語系。今人攷之，似越南占族，或爲其徙海南之裔，然則立占族否？

今中國音譯「伊斯蘭」，然族名師古。「回」之義，蓋源天方教義：「萬物非主，唯有真主，穆罕默德乃封印致聖。」以之爲道者，復命歸真，故曰「回」。
羊侃

**羊侃**，字**祖忻**。南梁泰山樑甫人也。泰山羊氏子。父祉，仕魏為侍中，恥為北朝臣，嘗囑侃等南歸。侃有勇力，莫折念生據秦州反魏，魏遣蕭寶夤往討，侃從之，射殺賊酋莫折天生。尋以功領泰山太守，乃舉徐州之地歸梁。魏兗州刺史羊敦拒之，侃謀不遂，於是築城十餘固守。魏人聞之駭甚，益其封以冀效忠，侃斬魏使。受南朝封。魏乃遣高歡、尒朱陽都以軍十萬討之，重圍侃而不克，侃自圍中逸，遂散其眾而南走。梁武帝大通三年，侃至石頭。兄弟皆拜刺史，武帝以羊氏為山東衣冠，特優寵之。侃自北來，時人謂曰虜，侃以為恥，及中大通四年北伐，武帝令侃與元法僧同行，侃以元氏虜姓也，不從，武帝強之，勉而行。旋罷軍歸。五年，為晉安太守，討閩越山賊有績。太清元年北伐，為元帥蕭淵明副，淵明不能用侃謀，遂陷於魏，侃部無傷而還。太清二年，侯景作亂。武帝聞侃計，侃曰「景反跡久見，或容豕突，宜急據採石，令邵陵王襲取壽春。景進不得前，退失巢窟，烏合之衆，自然瓦解。」時論以為非，竟不納。及景軍入石頭，城中塗炭，侃子鷟為侯景所獲，示侃，侃曰「我傾宗報主，猶恨不足，豈復計此一子，幸汝早能殺之。」景無以對，復遣儀同傅士哲往說之，士哲詞窮而服其德。時唯侃部據守東掖門，侯景計百出，火、木驢、登城樓車無所不用，卒不能克。侃特善守城之術，景為之沮。是年十二月，以疾卒於建康城內，年五十四。自後城中失持，乃至武帝囚崩。子鷟、鶤、球。
## 引據
*《梁史羊侃傳》
*《南史羊侃傳》
高孝瓘

縮圖|蘭陵武王像
齊蘭陵武王**長恭**，一名**孝瓘**，文襄第四子也。累遷并州刺史。突厥入晉陽，長恭盡力擊之。芒山之敗，長恭為中軍，率五百騎再入周軍，遂至金墉之下，被圍甚急，城上人弗識，長恭免冑示之面，乃下弩手救之，於是大捷。武士共歌謠之，為《蘭陵王入陣曲》是也。歷司州牧、青瀛二州，頗受財貨。後為太尉，與段韶討栢谷，又攻定陽。韶病，長恭總其衆。前後以戰功別封鉅鹿、長樂、樂平、高陽等郡公。

芒山之捷，後主謂長恭曰：「入陣太深，失利悔無所及。」對曰：「家事親切，不覺遂然。」帝嫌其稱家事，遂忌之。及在定陽，其屬尉相願謂曰：「王既受朝寄，何得如此貪殘？」長恭未答。相願曰：「豈不由芒山大捷，恐以威武見忌，欲自穢乎？」長恭曰：「然。」相願曰：「朝廷若忌王，於此犯便當行罰，求福反以速禍。」長恭泣下，前膝請以安身術。相願曰：「王前既有勳，今復告捷，威聲太重，宜屬疾在家，勿預事。」長恭然其言，未能退。及江淮寇擾，恐復為將，歎曰：「我去年面腫，今何不發。」自是有疾不療。武平四年五月，帝使徐之範飲以毒藥。長恭謂妃鄭氏曰：「我忠以事上，何辜於天，而遭鴆也。」妃曰：「何不求見天顏。」長恭曰：「天顏何由可見。」遂飲藥薨。贈太尉。諡曰**武**。諸子失其名，孫元簡。

長恭貌柔心壯，音容兼美。為將躬勤細事，每得甘美，雖一瓜數果，必與將士共之。初在瀛州，行參軍陽士深表列其贓，免官。及討定陽，士深在軍，恐禍及。長恭聞之曰：「吾本無此意。」乃求小失，杖士深二十以安之。嘗入朝而僕從盡散，唯有一人，長恭獨還，無所譴罰。武成賞其功，命賈護為買妾二十人，唯受其一。有千金責券，臨死日，盡燔之。

今日本人猶慕王金墉事蹟，每奏雅樂、祀神明，常歌陵王曲焉。
## 引據
草屯鎮

**草屯**者，舊號**草鞋墩**，因昔日盛產草鞋得名，後簡化得名至今；本鎮處南投西北，鄰臺中、彰化，居交通樞紐，國道三號及國道六號皆有通過，乃縣內之門戶也。
臺中港

**臺中港**，元日本治臺時曰**新高港**，昭和十四年始築港。昭和二十年，天皇詔曰終戰，及開羅宣言，中華民國復台灣，新高港始易**臺中港**之名。民國六十二年十月卅一日，啟用。民國一百一年三月一日，港務局公司化，改「臺灣港務公司臺中港務分公司」管，轄港埠業務，航、港之政委「交通部航港局中部航務中心」轄。

今維國際商港，屬臺灣港務公司臺中港務分公司；處臺中西濱，距基隆港及高雄港各一百一十海里，港區橫跨龍井、梧棲、清水；吞吐量臺灣居次，乃中臺灣之航運門戶也。

## 考

分類:臺中市
分類:十大建設
慶良間諸島

**慶良間諸島**，日本沖繩縣那霸市之西四十里之東海諸島也，凡二十餘。設二村：曰度嘉敷、曰座間味。

度嘉敷島西一百二十海里之海、及座間味島與阿嘉島間二百三十三海里之海，謂之「慶良間海域」，平成十七年十一月錄於《溼地公約》。

此處海水澄明空潔，世之所稀，潛泳、觀光皆可，故遊者眾。有慶良間鹿，殊於諸島。

分類:沖繩縣
上塞納省

**上塞納省**（法語：**Hauts-de-Seine**），在法國法蘭西島，幾爲巴黎西郊。省府楠泰爾，口凡百五十三萬又六千一百，方百七十六公里。地狹人多，近有勒地方士（La Défense），商貿興旺。

## 外典
*上塞納省府
杭州灣

**杭州灣**，中華人民共和國面東海一灣，形如號角。灣之大部屬浙江省，唯北岸稍屬上海市。

灣之北臨上海及浙江嘉興，灣之奧有杭州，灣之南面紹興、寧波。上海揚子角、寧波鎮海區間結一線，卽灣之東界。東界又東，卽舟山羣島（舟山市），密島集嶼，天然良港，故此有中國大港北侖港（北侖區）。

錢塘江注杭州灣，或謂錢塘擴之又擴，卽成此三角江。錢塘江潮，世間至偉，無出其右，高及九米，時速四十公里，自東海洶湧澎湃，席捲錢塘。中秋尤甚，遊人爭相目睹。

灣中上架杭州灣跨海大橋，長三十五公里，二〇〇七年六月十四日連結、二〇〇八年五月一日通車。世上第二長橋，自此上海、寧波間南北陸路毋須大費周章。二〇〇五年十二月，灣口之洋山羣島開洋山港，此深水貨埠供上海，謂物流之利。洋山港共上海揚子角間有三十二公里之長橋東海大橋。

## 外典
*浙江省府紹介
鄧小平理論

**鄧小平理論**，其人所首唱也，蓋欲設政，行中式制度，號特色社會主義，以求馬恩之道賡續於中邦。
## 引據
大東諸島

**大東諸島**，屬日本，居沖繩諸島之東。一分爲三：北大東島、南大東島、沖大東島。北大東、沖大東皆隸沖繩縣島尻郡北大東村，餘南大東屬南大東村。

## 地理
大東諸島，列沖繩島東約三百四十公里處之太平洋。

## 史
大東諸島，本無人之域。明治時代，方得移墾。
孟加拉國

**孟加拉國**，在南亞。南臨孟加拉灣，東南接緬甸，東、西、北三面毗印度，方十四萬七千餘平方公里，民一億四千八百萬。

**孟加拉**在南亞，二分東西：東孟加拉爲孟加拉國；西孟加拉則印度西孟加拉邦等地，或時含印度比哈爾邦、特里普拉邦、奧里薩邦。此地居民，孟加拉人也。所言，孟加拉語也。

其民三二信回教，三一信印度教。

西元二〇二四年八月五日，舉國抗議。

人民聯盟政府既倒，總理謝赫哈西娜辭職，出亡印度。臨時政府於同年八月八日成立，諾貝爾獎得主穆罕默德‧尤努斯，任其國首席顧問。

## 辨名
《後漢書》作**磐啟國**；《諸蕃志》稱**鵬茄羅**；《島夷志略》作**朋加剌**；《瀛涯勝覽》作**榜葛剌**，都達卡。
中華格致史

**中華格致**之學，源遠流長，上古已有卓絕之創製。算籌、景漏、縑帛、摹印等物，皆先民所創，啟迪四方。兩漢之際，巧匠輩出。有張衡者，製渾天儀、候風地動儀，窺天文地理之奧。馬鈞造指南車，祖沖之推算圓徑之率，皆為一時之絕技。

及至宋元，火藥、指南針等物傳至泰西，影響至鉅。西方賢哲有言：「摹印、火藥、指南針三者，改變寰宇之貌。」宋時沈括著《夢溪筆談》，記載修船之塢、指南之針、地質之學，洞見非凡。蘇頌製水運渾天儀，機巧精妙，冠絕一時。元時，中西天文之學互通，回回天文家入華，華人天文家亦西至波斯，相與切磋。

明清之際，天主教士東來，攜西學至中土，中西格致交流始盛。利瑪竇等人譯介西方算學、天文之學，引發華夏學者之關注。利氏更撰《天主實義》，介紹儒學於西方，影響甚鉅。泰西重農之學，頗受中土思想薰陶。

然華夏格致之進，亦有所窒。或謂中土重術而輕理，格致之學不彰；或謂政教所囿，阻其發展；抑或謂地理使然，致使近世格致後於西方。眾說紛紜，莫衷一是也。

迨至近世，華夏格致漸趨世界之風。民國肇建，遊學子弟歸國，引進新知。及至共和國立，大興格致之學，建立研究體制，先後攻克裂變之彈、聚變之彈、飛天之器等奇技。醫者覘青蒿之效，農家究稻種之法，斯近世華夏格致之大成也。

今中國銳意窮理，傾資甚巨，功績煥然。鐵路之技，冠絕寰宇；商賈之術，舉世矚目；量子傳訊、智巧之機諸域，亦多斬獲。誠格致強國，指日可待。

然格致之道，貴乎創新。華夏先哲之智，西方格致之精，並收兼蓄。理論實踐並重，開放交流，斯可再創輝煌。
## 博覽
士冠禮

**士冠禮**，古漢地之人二十而冠，元服之禮也。受冠者既行此禮，呼為**弱冠**，以其雖冠猶弱故也。

## 儀程
先筮其日於廟門，吉則如其期，不吉則另擇它日；遂戒賓客。告知親友也；遂宿正賓，此賓主禮者也，故宿之。翌夕，眾人會於廟門，主禮者曰：「質明行事。」定行禮時辰。翌日旦，眾人早起，置諸器物以備禮。主人、賓客就位，主人迎賓，遂行禮。行至堂前階下，主人三讓賓客，賓客三辭，主人遂登堂。是時，受冠者出，即席雙膝跪坐。贊者理受冠者髮。梳理迄，以纚束髮。將加冠，主人曰：「某有子某。將加佈於其首，願吾子之教之也。」賓對曰：「某不敏，恐不能共事，以病吾子，敢辭。」主人曰：「某猶願吾子之終教之也！」賓對曰：「吾子重有命，某敢不從？」宿，曰：「某將加佈於某之首，吾子將蒞之，敢宿。」賓對曰：「某敢不夙興？」加三冠時，祝辭有三，始加緇布冠，曰「令月吉日，始加元服。棄爾幼志，順爾成德。壽考惟祺，介爾景福。」再加皮弁曰「吉月令辰，乃申爾服。敬爾威儀，淑慎爾德。眉壽萬年，永受胡福。」三加爵弁曰「以歲之正，以月之令，咸加爾服。兄弟具在，以成厥德。黃耇無疆，受天之慶。」既加冠，見母。爾後賓客字之，祝辭曰「禮儀既備，令月吉日，昭告爾字。爰字孔嘉，髦士攸宜。冝之於假，永受保之，曰伯某甫。」賓出，主人送之。古制，冠者若庶出，則冠於房外。上古初冠加布冠，齊人始用緇。冠者，在周曰委貌，在殷曰章甫，在夏曰毋追。追，音杜，謂堆也。

## 引據
*《儀禮·士冠禮》
副省級市

**副省級市**，中華人民共和國一類地方政區，設於通都大邑，雖爲二級政區，權甚重，其市長位同副省長。一九九四年二月二十四日，中央機構編製委員會創副省級市。副省級市非自立於省，唯其權實與省同，尤是經濟、財政、法律。或謂「副省級城市」。另，上海市浦東新區、天津市濱海新區乃副省級區。

現行十五副省級市，省府者眾，亦有他類都市。
*省都
**哈爾濱市（黑龍江省）
**長春市（吉林省）
**瀋陽市（遼寧省）
**濟南市（山東省）
**南京市（江蘇省）
**杭州市（浙江省）
**廣州市（廣東省）
**西安市（陝西省）
**武漢市（湖北省）
**成都市（四川省）
*經濟特區
**廈門市（福建省）
**深圳市（廣東省）
*經濟技術開發區
**大連市（遼寧省）
**青島市（山東省）
**寧波市（浙江省）
*餘
**新疆生產建設兵團

中華民國大陸時期，哈爾濱、瀋陽、南京、廣州、西安、武漢（漢口）、大連、青島俱爲直轄市。

重慶市曾爲副省級市，一九九七年晉升直轄市（一級政區，與省同）。今哈爾濱、成都爲最大副省級市，其民口凌於天津直轄市
社稷

**社稷**，王者所立壇也，所以為天下求福報功於土地者也。對立於宗廟。夫古來中華地廣，欲遍祀其土則不得，故封土為社也。社，示旁，謂神聖之土也。五穀眾多，王者取其長者祭之，五穀之間，稷用為多，故云社稷也。天子社稷用大牢，諸侯用少牢。用少牢者，蓋諸侯地狹，所報功少也。王、諸侯各立兩社，王有太社、王社，太社，祀天下土地也，王社，祀京師土地也。諸侯有國社、侯社。國社，祀其國土也，侯社，祀其都邑也。社壇皆露天，為達天地氣也。社必有樹，太社為松，東社為柏，南社為梓，西社為栗，北社為槐。若一國喪德以致滅亡，則屋其社，以示其國自絕於天地，謂之誡社，誡來者也。其大小，天子之社稷廣五丈，諸侯半之。太社有五色土，東方青色，南方赤色，西方白色，北方黑色，中央黃色。每祭祀，奏雅樂。今中華人民共和國北京市有之，在紫禁城天安門西。大韓民國亦有之，在首爾景德宮西。二社俱建於明。越南有社稷壇，在化宮城之西，建於清。

## 引據
*班固《白虎通義》
*《禮記-王制、祭法》
*《春秋》
政令指定都市

**政令指定都市**，或云**政令市**、**指定都市**，日本政府所設市町村也，據《地方自治法》而治，皆爲國中重邑。今日本政令指定都市凡二十。

## 權限
政令指定都市權限甚大，凌他方城邑，近乎都道府縣。爲司其權，皆如東京施設轄區，各區皆重權。然則各區實非如東京都區部。

## 指定城
* 札幌市
* 仙臺市
* 埼玉市
* 千葉市
* 橫濱市
* 川崎市
* 相模原市
* 新潟市
* 靜岡市
* 濱松市
* 名古屋市
* 京都市
* 大阪市
* 堺市
* 神戶市
* 岡山市
* 廣島市
* 北九州市
* 福岡市
* 熊本市

## 它典
* 指定市市長會
埃斯特雷馬杜拉

**埃斯特雷馬杜拉**，在西西班牙，自治區也。區都梅里達，轄卡塞雷斯省、巴達霍斯省。西至葡萄牙，南至安達盧西亞，北、東皆依卡斯蒂利亞。方圓四萬一千六百三十三平方千米，列西班牙諸自治區第五。

## 沿革
此區，處古羅馬琉息太尼亚省之域，西元八世紀初葉，摩爾人入伊比利亞，屬白衣大食，始得今名，Extrema，謂其僻遠，Dura謂堅土。蓋處西班牙之西境故也。一零三一年，白衣大食亡，其境諸城自立，屬巴达霍斯泰法，泰法，猶侯國也。幾經戰亂，一二三零年，屬萊昂王阿方索九世，遂成今制。

古多征服、探險之士，皮薩羅、荷南·科爾蒂斯、貢薩洛·皮薩羅、埃爾南多·德·索托、佩德羅·德·阿爾瓦拉多，皆此區人也。
國防科技大學附屬中學

**國防科學技術大學附屬中學**，略稱**科大附中**，西元一九七〇年肇於長沙，今有生徒凡一千七百餘人，訓曰智慧德行。校長陳志科，助理肖謙益。
分類:長沙市中學
機器人王太陽鯊魚

《**機器人王太陽鯊魚**》，韓國動畫也。其旨反共產。
## 事形
其人其事皆幻設。朝鮮諜挾兵入南韓山間，破民居，銃殺孺子。大韓民國豫備軍因與北戰。他地諸童方野營，聞銃聲，懼以眠。會有天外而來者曰艾格尼絲、伊里亞，合乘戰鬪機曰太陽鯊魚者，與北主曰駝峰喙首領者並名斯佩克特者相鬪。

分類:大韓民國影戲
俞正燮

**俞正燮**，字**理初**，居四養齋，清徽州府黟人。任訓導、教諭先生。先生博學多才，足蹟半天下。

好讀書，博聞強記。平生自治經外，於史學、諸子、天象、輿地、曆數、醫方及佛道之學，無不探究。承皖派之餘緒，主於求是，尤擅考據，「得書即讀，讀即有所疏記，每一事立一題，備巨冊數十鱗比行篋中，積歲月，證據周遍，斷以己意，一文遂立」，「乃至掌故之巨，名物之細，聲詁之雅，七緯三式，釋典道蔵，素靈之册，景敎之碑，諸儒擒舌方皇者，引稱首首，如肉貫串，皆非恆量所測識」，淹博居當時之冠。

著《癸巳存稿》、《癸巳類稿》、《四養齋詩稿》、《說文部緯校補》及《海國紀聞》等，而類稿為最著，多發前人所未發，有功於學術尤多。且論事有識，不泥俗禮，倡男女平等，實具有特見。所撰《書舊唐書與服志後》，極言女子不應裹足；又作《節婦說》、《貞女說》，深斥旌表殉夫、迫女守貞之非。更有《除樂戶丐戶籍及女樂考附古事》歷考樂戶及女樂之沿革，以此皆無告之民，凡苛待之者謂之虐無告。故蔡元培先生所著《中國倫理學史》於清儒特述三家焉，即黃梨洲、戴東原、俞理初，以俞氏「始以其至公至平之見，博考而慎斷之」，渐脫除舊學之羈絆，而為自由思想先聲也。周作人先生亦將理初之學納入中國之思想界三賢，齊名王充與李贄兩學人。

俞氏其人傳略眾，見錄于《清史列傳》、《清史稿校註》、《清代名人傳略》、《清儒學案小傳》、《清代疇人傳》、《清代樸學大師列傳》、《清代七百名人傳》、《初月樓聞見錄等四種》、《國學概論》等文叢。

## 傳
乾隆四十年乙未生，為長子。其父俞獻，乾隆四十二年拔貢生，「工駢體隸事，尤熟掌故」，主講豫州聞政書院，後官句容訓導、廬江教諭。先生有五弟，當中正禧亦為學人，後承傳長兄之理初學派正宗。

年二十餘，北上兗州拜孫星衍，時值孫氏上書朝廷請求爲伏生建立博士且復求左氏後裔，俞乃作《左丘明子孫姓氏論》、《左山考》等文，多為孫氏所採，故其議論學術由此名著。

嘉慶十年參預續修政書《大清會典》，十五年佐編《黟縣志》。

道光元年中舉，越年會試不第，相繼入江南河道總督張井、湖廣總督林則徐幕；其間設館於陳用光所，以資《讀史方輿紀要》之勘校。

暮年性孝友，掌教江寧惜陰書舍，以漢儒為宗立理初之學，程鴻詔、湯伯玕為其門下弟子。

卒於道光二十年庚子，時年六十有六。雖畢生「閉戶著書，寡交遊」，然友叶志诜、汪文台、朱右曾、严可均、姚文田等，當時學人阮元、孫星衍尤器重之。

## 據
* 《癸巳存稿·序》，張穆撰。
* 《嘉慶事典》，杜家驥、李然等編著。
* 《道光事典》，余新忠等編著。
* 《俞正燮全集》三冊，于石、馬君驊、褚偉奇等編著。
* 《國學概論》下冊，程發軔等編著。
* 《清史列傳》九冊六十九卷，四十七頁。
* 《清代名人傳略》下冊，四六九頁。
* 《清儒學案小傳》二冊卷十四，七五七至七六一頁。
* 《清人室名別稱字號索引》下冊，一一四六頁。
* 理初學派，*儒家文獻資料彙編*。
* 明清檔案百科 ，中央研究院歷史語言研究所明清檔案工作室。
韃靼斯坦共和國

**韃靼斯坦共和國**（俄羅斯語：Респу́блика Татарста́н）為一俄羅斯自治共和國。都喀山。口約四百萬，多言韃靼語。
未央區

**未央區**，西安市所轄一區也。方二百六十七平方千米，民二十六萬有奇。下轄十街二百一十二村。所轄街道、鎮、鄉有二府庄街道、徐家灣街道、張家堡街道、辛家廟街道、草灘鎮、三橋鎮、譚家鄉、大明宮鄉、未央宮鄉、漢城鄉、六村堡鄉等。

名勝繁多，若漢長安城遺址、未央宮遺址、大明宮遺址、未央湖、含元殿遺址，皆負盛名。
分類:西安市區劃
索布語

**索布語**，或曰**文德語**。德意志聯邦共和國薩克森州、勃蘭登堡州索布人之言也，屬印歐語系斯拉夫語族西斯拉夫語支，與捷克語、波蘭語同屬，異於日耳曼語族德語。操之者蓋七萬，有上索布語，下索布語之別，蓋方言耳。古來屢為德國所禁，故今鮮有操之者。
鎮

**鎮**，或曰**市鎮**，中國一類鄉級政區。

鎮者，本兵家之地，一鎮之首，曰「鎮將」。南北朝廣佈疆界要域。唐末，佈至南北遍地。清，鎮齊於城。宣統元年，清廷頒《城鎮鄉地方自治章程》，村逾五萬人，方可置鎮。

分類:中華史
萊比錫

**萊比錫**（日語漢字作**來責府**；德語：**Leipzig**，索布語：**Lipsk**），德國薩克森自由邦雄邑。二〇〇二年，凡口五十萬，第二次世界大戰前，轃至極盛，凡七十五萬。

二〇一三年國際技能競技大會會址所在。

## 史
*巴赫故居。
*一八一三年萊比錫之戰。
*一九八九年，尼古拉教會作星期一祈禱，此乃德國統一之始。

## 經濟

萊比錫企業繁多，名者如下：
*亞馬遜公司
*Blutner：鋼琴廠牌
*寶馬
*保時捷
*西門子公司

DHL憑萊比錫/哈雷機場終成歐盟物流中心。

## 姊妹都市
*烏克蘭基輔（一九六一年）
*義大利博洛尼亞（一九六二年）
*波蘭克拉科夫（一九七三年）
*捷克布爾諾（一九七三年）
*法國里昂（一九八一年）
*希臘共和國塞薩洛尼基（一九八四年）
*德國漢諾威（一九八七年）
*中華人民共和國南京市（一九八八年）
*德國美因河畔法蘭克福（一九九〇年）
*英國伯明翰（一九九二年）
*美國休斯敦（一九九三年）
*波斯尼亞特拉夫尼克（二〇〇三年）
*衣索比亞亞的斯亞貝巴（二〇〇四年）
*以色列海爾茲利亞（二〇一〇年）

## 外典

*萊比錫政府（德語、英語）
北九州市

**北九州市**，日本九州島福岡縣一城，二十政令指定都市之一。

## 槪
方圓四千八百六十一平方公里，口凡九十九萬，轄七區。九州次大邑，僅次縣府福岡市，兩者間連新幹線，二十分鐘既達。

## 地理
北臨關門海峽望山口縣下關市，東南至京都郡苅田町、行橋市、京都郡京都町、田川郡香春町，西南伴田川郡福智町、直方市、鞍手郡鞍手町、中間市、遠賀郡水卷町、遠賀郡蘆屋町。

## 沿革
昭和卅八年，門司市、小倉市、若松市、八幡市、戸畑市合，爲北九州市。旋升政令市。

小倉市，北九州一部也，二戰之末，美國擬襲之以原子彈。一九四五年九月八日，密雲蔽天，可謂天憫小倉，長崎替之蒙難，實盟軍無意長崎，皆因當日氣象不宜。

## 政區

北九州區七、治在小倉北。
*門司區、
*若松區、
*戸畑區、
*小倉北區、
*小倉南區、
*八幡東區、
*八幡西區。

## 據

## 外典

*北九州市政府（日文）

分類:九州地方區劃‎
福岡市

**福岡市**，南日本九州福岡縣府。福岡政令市有二，爲一，另以北九州。交通既便：福岡空港、博多高鐵、津渡。九州羈旅鐵道九州線經，博多、大韓民國釜山間往來船舶。平成十七年二月，通地鐵。人口逾百萬，政經中樞，共構九福。

福岡流行樂手輩出，名者有流行樂后濱崎步，他者如椎名林檎者。昭和間，搖滾盛，曰明太搖滾，徵其文化。近邦樂藝人至，文化續興。

## 地理
恃北九州，轄平原，其廣袤，北探博多灣，西有脊振，地勢顛簸。灣潟有海之中道、陸連、志賀諸島，西至絲島半島。有能古、玄界、小呂襯之。明治、昭和後，填海以造陸，為津渡，為民舍，為貿易。復自築福岡島城于灣。東至糟屋郡諸町：新宮、久山、粕屋、志免、宇美，大野城、春日、那珂川、南伴佐賀神埼吉野、同神埼、同佐賀，西接絲島。川有那珂、御笠，東之多多良，西之室見。多逢乾旱，昭和五十三年，用水禁近年。逢驟雨易暴洪。天神、博多為政經，中洲娛樂。填海、鐵駅前瞻，海濱百道、香椎、千早、姪濱新興，商業蓬勃。有機場，制其高，高遂拓郊。

## 沿革
寬仁三年，刀伊入寇。文永十一年、弘安四年，蒙古東拓。

廢藩置縣，代縣為廳。明治廿二年，立市。

大正元年，倂筑紫郡警固村。
四年，倂筑紫郡豐平村之一部。
八年，倂早良郡鳥飼村。
十一年，倂早良郡西新町、筑紫郡住吉町。
十五年，倂筑紫郡八幡村。

昭和三年，倂筑紫郡：堅粕町、千代町。
四年，倂早良郡：原村、樋井川村。
八年，倂筑紫郡：席田村、三宅村、早良郡姪濱町。
十五年，倂糟屋郡箱崎町。
十六年，倂早良郡：壹岐村、能古村、絲島郡今宿村。
十七年，倂絲島郡今津村。
廿九年，倂早良郡田隈村、筑紫郡曰佐村。
卅年，倂糟屋郡：香椎町、多多良町、筑紫郡那珂町。
卅五年，倂糟屋郡和白町、早良郡金武村。
卅六年，倂絲島郡：元岡村、周船寺村、北崎村。
四十六年，倂糟屋郡志賀町。
四十七年，爲政令指定都市。
五十年，倂早良郡早良町。而早良郡廢。是年，人口逾百萬。

## 政區

福岡區七，治在中央：東區、博多區、中央區、南區、西區、城南區、早良區。

## 據

## 它典
* 福岡市役所

分類:九州地方區劃‎
宮古列島

**宮古列島**，或曰**宮古群島**、**宮古諸島**，列琉球之西，先島諸島之東，諸島相異。

一市一村分轄諸島，市者沖繩縣宮古島市，村者宮古郡多良間村。

諸島：
*宮古島
*池間島、大神島
*伊良部島、下地島
*來間島
*多良間島、水納島

## 兼查
*宮古支廳
*八重山諸島
*宮古島市

分類:沖繩縣
幾何原本

**幾何原本者**，度數之宗，所以窮方圓平直之情，盡規矩準繩之用也。希臘人歐幾里得所纂。明人徐光啓并西洋教士利瑪竇譯其前六卷，定名幾何原本；而其後九卷，乃清人李善蘭与英吉利人偉烈亞力之所譯。
是書也，開歐氏幾何之濫觴。以公理為其基礎，證他命題也。
砒霜

縮圖|三氧化二砷，因其色白，其貌如霜，故名砒霜
**砒霜**，化學之名曰**三[[氧]]化二[[砷]]**，式曰As2O3，乃亞砒酸之酸酐是也。砒，今人謂之砷者也。有毒，曩者清德宗即因服斯物而崩，然亦可入藥。其味辛酸，純者無臭無味，性大熱，可強壯、補血、祛痰、截瘧、殺蟲、墮胎、蝕惡肉，而今醫者張亭棟亦察其功用於血癌之療也。
## 製
雌黃得氧，即生砒霜:
: \rm 2 As_2S_3 + 9O_2 {=\!=\!=\!=} 2As_2O_3 + 6SO_2 
亦可由三氯化砷水解而得之:
: \rm 2AsCl_3 + 3H_2O {=\!=\!=\!=} As_2O_3 + 6HCl
藤原道長

日本國従一位太政大臣**藤原朝臣道長公**，京都人，平安時代攝政者，虛其主而掌國器近三十載。一門三后，廢立決於其手，薨後子孫不衰，攝關政治之極盛也。其國人號曰**御堂關白**。

道長，關白兼家第五子也。世出高門。工詩歌，善射御。初除從五位左近衛少將，永延元年拜左京大夫。二年，擢權中納言。旋升大納言，左近衛大將。侄伊周，以弱齡拜高位，道長意恆不平，二人遂相銜。時其主一條帝寵伊周，東三條太后重道長，關白道隆、弟道兼相繼薨，道隆子伊周意甚滿，以為入相矣。一條帝亦屬意伊周。道長曰「令伊周當事，必亂天下。攝籙之任，捨我而誰？」太后甚然之，乃苦諫帝，泣涕數下，帝勉為之從。詔道長以本官攝內覽，尋拜右大臣。為藤氏長者。長德二年，伊周座罪流播磨國。道長勢益固，拜正二位左大臣。賜侍從翊衛。長保二年，一條帝以道長女彰子為中宮。中宮者，猶皇后也。由是專擅，國器遂虛。一條帝崩，皇兄居貞立，是為三條帝。道長复進其女妍子為中宮。未幾，道長諷帝禪位敦成，敦成，一條帝次子，道長之外孫也。三條帝初不從，道長逼之甚急，約以三條子敦明為皇儲，帝遂禪位，敦成立，是為後一條帝，道長攝政，以敦成為皇儲。許帶劍，賜內舍人二人，左右近衛、兵衛各六人。加准三宮，賜年官爵，益封三千戶，給帶刀資人三十人。寬仁元年，三條上皇崩，道長乃渝舊約，廢敦明，更立外孫敦良為儲貳，旋辭攝政，以其子賴通為攝政。升從一位，拜太政大臣，許乘輦於大內。太政大臣者，日本國人臣之極也。二年，辭太政大臣，冬十月十六日，女威子立為后。道長大喜，時延宴會，乃詠曰「此世即吾世，如月滿無缺」其得意若此。寬仁三年，落髮，法名行觀，又更行覺。受戒東大寺，百官扈從，帝為之大赦，益封二千戶。萬壽四年，道長疾篤，奏曰「自古秉政者眾，而隆盛如臣殆罕。聖恩深厚，無復可言。」薨，壽六十二。帝為之服喪三月。子賴通嗣。
## 引據
*德川光圀《大日本史卷一百三十八》
極品飛車

**極品飛車**，賽車遊戲也，一九九四年風行，為美國藝電(EA)所製，凡十九部，遍佈諸平臺。遊者可駕跑車競速，避匿警車，亦可以警車逐賽車手。亦見更為電影（二零一四年）。
美國藝電(EA)據有保時捷之使用權，他公司慾共之而不得，雖有說者，不奪其行。

## 遊戲年表
* 《道路與賽道的競爭者：極品飛車》（一九九四年）
* 《極品飛車二》（一九九七年）
* 《極品飛車三：熱力追蹤》（一九九八年）
* 《極品飛車：孤注一擲》（一九九九年）
* 《極品飛車：保時捷之旅》（二零零零年）
* 《極品飛車：熱力追蹤二》（二零零二年）
* 《極品飛車：地下狂飆》（二零零三年）
* 《極品飛車：地下狂飆二》（二零零四年）
* 《極品飛車：最高通緝》（二零零五年）
* 《極品飛車：卡本峽谷》（二零零六年）
* 《極品飛車：職業街道賽》（二零零七年）
* 《極品飛車：無間風雲》（二零零八年）
* 《極品飛車：變速》（二零零九年）
* 《極品飛車：超熱力追蹤》（二零一零年）
* 《變速二: 全面解放》（二零一一年）
* 《極品飛車：逃亡》（二零一一年）
* 《極品飛車：新最高通緝》（二零一二年）
* 《極品飛車：對決》（二零一三年）
* 《新極品飛車》（二零一五年）

## 禍
二零零六年，二車競速於多倫多，相沖，一人卒。檢之，見《極品飛車》光碟於其中，因生議。於是美國藝電(EA)申安駕之義於遊戲中。
崔忠獻

高麗國**晉康景成侯崔忠獻**，諺文**최충헌**。初名**鸞**。高麗武臣，位極人臣之列，用事二十餘載，薨後子孫相繼，主高麗國六十餘年。鄭麟趾修高麗史，列之叛逆列傳。

忠獻，牛峯人也，父元浩，初蒙父蔭補為官。高麗明宗四年，趙位寵反，忠獻時為元帥奇卓誠部曲，卓誠聞其有勇力，累遷之攝將軍，攝將軍者，高麗武官名也。弟忠粹，素與權臣李義旼有隙，欲殺之，以其謀告忠獻，忠獻初雖有難色，旋然之。時明宗二十六年也。會高麗王事佛，李義旼稱疾不赴，自歸其邸，忠獻、忠粹並其族人朴晉材、盧碩崇等，伏於門外候之，遂一舉而斬義旼，梟首示眾於松都，忠獻、忠粹遂詣闕奏變，高麗王無奈何，乃慰諭之。仍討盡義旼餘黨，朝中有不從者，多殺之。上將軍吉仁，將軍俞光、朴公襲等聞變，舉兵據壽昌宮固守，忠獻等圍之，既而請入宮搜捕，王許之，光、公襲乃自刎，事遂成。明宗二十八年，忠獻廢其主晧，流太子璹於江華島，更立平涼公旼為王，是為神宗。封忠獻為靖國功臣，三韓大匡大中大夫，上將軍柱國。其弟、族人各封賜有差。時其弟忠粹欲以女配王太子，忠獻以為不可，忠粹不聽，曰:大丈夫行事當自斷耳！其母亦訓之，忠粹竟以手推之於地。忠獻聞之大怒，乃於夜三鼓舉兵誅忠粹，殺之。旋以兵部尙書知吏部事，禁武人出入擁兵自衛。忠獻擅權無度，恆恐人謀殺之，乃集文武官賢良、軍卒強有力者，皆招致，分爲六番，更日直宿其家，號曰都房。出入則合為一，望之若戰陣焉。高麗神宗崩，子韺立，是為熙宗。進忠獻為壁上三韓三重大匡，開府儀同三司，守太師，門下侍郞，同中書門下平章事，上將軍，上柱國，判兵部、御史臺事，太子太師。熙宗二年，封晉康侯，置興寧府，俱僚屬，以興德宮屬之。旋晉為公，加中書令，忠獻辭不受。親族朴晉材以附忠獻榮，嘗銜忠獻除其官者少，忠獻恐其害己，斷其脚筋，流白翎鎭，悉散其門客。四年，忠獻營其邸於闊洞，務爲宏麗，格式擬於王者，而大毀民居，勞役甚重。時忠獻謁其主，忽遭變，忠獻窘，求救於王，王不應，乃隱匿，其黨聞變，六番合於宮城門外，入扶其出得免。審之，乃內侍王濬明等謀也。忠獻怨其主不援，廢之，流紫燕島。更立漢南公祦為高麗王，是為康宗。王尊之文經武緯、嚮理措安功臣。康宗立二年而薨，子皞立，是為高宗。高宗三年，蒙古擊高麗邊城，邊將來報，忠獻怒曰:何以小事煩驛騎驚朝廷！？進言者遂絕，後蒙古兵大至，高麗不備，眾皆怨忠獻焉。時官軍羸弱，用兵唯賴崔氏。四年，蒙古軍次開京宣義門，焚其橋而去。有僧眾欲乘亂殺忠獻者，盡誅戮之。忠獻當國，縱有功，非賄不得以晉，以致將士有怨，忠獻聞之，悉數殺之。高宗六年，賜姓王，是歲薨，年七十一，還賜姓。謚曰景成，喪禮擬於王者。子怡嗣。
## 引據
*朝鮮鄭麟趾等撰《高麗史》
春節

**春節**者，今謂中華之新春也，值農曆正月初一，故曰**元日**，**正月**、**端月**、**元旦**。今亦曰**農曆新年**、**舊曆新年**。天下華人，皆相慶之。昔春節一名謂之立春，民國三年，大總統袁世凱以公曆元日稱元旦，夏正正月初一爲春節，春節一名遂改謂新春矣。

## 俗
《尚書》曰：「正元日，舜格于文祖。」又曰：「正月朔旦，受命于神，宗率百官，若帝之初。」《玉燭寶典》曰：「正月為端月。」正月首日稱元日，元，善之長也。元日亦曰上日、正朝、三元。南朝《荊土歲時記》曰：庭前爆竹,以辟山臊惡鬼也。山臊，後人或謂之年獸。古有正月飲屠蘇之俗。
### 飲食
至於臘八，食臘八粥，浸臘八蒜。至於小年，供麥芽糖。
至於除夕，同賀新春，共食團年飯。亦制餃子、年糕、春捲等。

### 貼對聯
#### 法
常乃二直聯，平者居左，仄者居右。
#### 典
*爆竹傳笑語，臘梅吐幽香。
*東風迎新歲，瑞雪兆豐年。
*處處春光好，家家氣象新。
*喜看三春花千樹，笑飲豐年酒一杯。

## 據
*《淵鑒類函》
普魯士

**普魯士**者，德意志之大邦也。肇始於十三世紀，條頓騎士建國於波羅的海南岸。其地本普魯斯族所居，騎士征之，因以為名。

初為公，後為王。霍亨佐倫氏世襲其位，拓土開疆，遂成大國。其疆域北薄波羅的海，南際波希米亞，東鄰俄羅斯，西達萊茵。都城柏林，為歐洲之都會。

普魯士以武功著。腓特烈大帝之世，軍威大振，與奧爭雄。拿破崙敗普軍於耶拿，普國幾亡。後改軍制，終能與英、俄諸國共擊拿氏，奠歐洲強國之基。

十九世紀中，普魯士統一德意志，俾斯麥相國建德意志帝國，普王兼帝位。其後威廉二世驕奢淫逸，釀成大戰，帝國覆滅。戰後普魯士降為共和國之一邦。

希特勒掌政，普魯士併入納粹德國。二次大戰後，盟軍以普魯士為禍源，議廢之。故土或為波蘭、蘇聯所併，或分屬德意志諸邦。國雖亡，然普魯士之精神猶存於德意志人心。

普魯士雖以武功著，然亦重文教。立柏林大學，為近世大學之楷模。哲人康德、菲希特皆出其門。又重實學，興工立業，遂成工業大國。

其政體，由君主專制，漸趨開明。十九世紀中行憲政，設議院，開民主之風。魏瑪共和之世，普魯士邦政開明進步，有德意志民主搖籃之譽。

普魯士之興亡，可為世界大國之鑒。立國以武功，強盛以變法，統一德意志以強國，衰落以驕奢，覆滅以窮兵。然其精神、制度、文教之遺澤，至今猶存，德意志聯邦，實其嗣也。

## 辨名
舊譯**普魯社**，一作**陂魯斯**，一作**破路斯**，一作**埔魯窵**，皆譯音不同。

## 據
雲夢澤

**雲夢**，古中華大澤，在故楚地。夫楚有七澤，雲夢其一也。橫跨江南北，方九百里。古人以其域廣，乃耕作畎亩之治。周景王六年，王與鄭伯田焉。漸而田多。唐宋之際，陸現於澤中。今涸者居多，唯洪湖殘焉。或有誤作彭蠡澤者，非也。

## 引據
*孔安國《尚書正義》
*杜預《春秋左傳正義》
神奈川縣

神奈川県

## 政區
### 市
* 橫濱市
** 鶴見區
** 神奈川區
** 西區
** 中區
** 南區
** 保土谷區
** 磯子區
** 金澤區
** 港北區
** 戶塚區
** 港南區
** 旭區
** 綠區
** 瀨谷區
** 榮區
** 泉區
** 青葉區
** 都築區
* 川崎市
** 川崎區
** 幸區
** 中原區
** 高津區
** 多摩區
** 宮前區
** 麻生區
* 相模原市
** 綠區
** 中央區
** 南區
* 橫須賀市
* 平塚市
* 鎌倉市
* 藤澤市
* 小田原市
* 茅崎市
* 逗子市
* 三浦市
* 秦野市
* 厚木市
* 大和市
* 伊勢原市
* 海老名市
* 座間市
* 南足柄市
* 綾瀨市

### 町或村

* 三浦郡
** 葉山町
* 高座郡
** 寒川町
* 中郡
** 大磯町
** 二宮町
* 足柄上郡
** 中井町
** 大井町
** 松田町
** 山北町
** 開成町
* 足柄下郡
** 箱根町
** 眞鶴町
** 湯河原町
* 愛甲郡
** 愛川町
** 淸川村

## 它典
* 神奈川縣政府

分類:關東地方區劃
學民思潮

**學民思潮**，故香港學生黨也。黨首為黃之鋒。

謂「學民」者，既學生亦公民也。公民者，泰西詞也，謂於群有義權者。「學民」者，謂學生須行公民之義權也。「思潮」者，濫觴乎五四風潮，昔五四學生，棄中華之經典，習西洋之理論，上求「德先生」、「賽先生」。結黨者欲習其破舊立新之範，效其為民請命之風，異於愚忠中共之士，是故，將其命為學民思潮也。結黨之初，號「學民思潮　反對德育及國民教育科聯盟」，表其期許。西元二零一二年春，定名學民思潮，以表其錫福生民，穩其社稷之意。越四年，改組，稱香港眾志。
山東省

**山東省**，簡書曰**魯**。中國一省也。古齊魯之地。山東，謂太行之東也。省會濟南市，市阜榮者，青島、威海、煙臺，皆是。

## 沿革
山東，古東夷之所居。

周代商立，封齊魯於斯，小國受封者凡五十五。

秦既混一宇內，始皇帝乃封禪於泰山。

漢興，置青州、兗州、徐州。琅邪、清河、泰山諸郡，皆衣冠世族之望。

魏晉南北朝，山東多遭喪亂。

唐克定天下，屬河南道。

唐室衰，為淄青平盧節度使所據凡六十載。

宋興，屬京東東路。

金析為山東東路、山東西路。

宋金之季，戰亂頻仍，復有紅襖軍據之，口數大減。

及明興，置山東承宣佈政使司，勵開墾，復耕作，民生漸甦。

清入關，析之三道，是為濟東泰武臨道、登萊青膠道、兗沂曹濟道。

清德宗光緒二十一年甲午，威海陷於日本國。二十四年，以青島為德租界，威海為英租界。光緒二十五年，拳亂起。清季朝廷以關東空虛，恐不能北禦俄羅斯，東禦日本，乃放行漢人入界，時人多自山東出關。

民國十九年，威海復。日本侵華，陷山東。

民國三十八年六月二日，解放軍克山東。

共和國初，割菏澤、聊城入平原省，旋廢。遂成今制。

## 政區
山東地級市十六。
*濟南市	
*青島市	
*淄博市	
*棗莊市	
*東營市	
*煙臺市
*濰坊市	
*濟寧市	
*泰安市	
*威海市	
*日照市	
*臨沂市	
*德州市	
*聊城市	
*濱州市	
*菏澤市

## 它典
* 山東省政府

分類:中華人民共和國諸省
遼寧省

**遼寧省**，簡書曰**遼**，別號**遼東**。中華人民共和國一省也。古幽燕之地。遼寧者，謂遼域安寧之意。省會瀋陽市。

## 沿革
禹貢九州，幽即斯也。周代商立，封召公於此，甚有德政，其民思之，乃作《甘棠》頌其德。累世至戰國，七雄其一也，周之同姓，唯燕後亡。漢興，置幽州，亡衛氏朝鮮，置漢四郡轄之。漢末群雄并起，公孫氏遂世據之，至公孫淵逆魏稱帝，為魏所伐滅。入晉屬平州，州牧崔毖擊胡不敵，走朝鮮。五胡乃入據之。晉康帝咸康三年，慕容皝自稱燕王。北魏興，高句麗有之。隋一合天下，置遼東、柳城、燕三郡。唐世屬河北道，唐季幽州節度使據之。唐亡，戰亂頻仍，及後晋石敬瑭立，以燕雲十六州北屬契丹。金滅遼，置東京路。元世置遼陽行中書省。明世稱遼東，隸山東承宣佈政使司。熹宗天啟五年，後金努爾哈赤遷都盛京。入關，置鎮守遼東等處將軍轄之，聖祖康熙四年，改鎮守奉天等處將軍，復改盛京將軍。德宗光緒三十三年，置奉天省。府治奉天。辛亥革命，民國立，因前清舊名。民國十八年，張學良以奉天為遼寧。日本侵華，張學良亡走，日本乃立清遜帝溥儀為滿洲偽主，復改奉天省，勝利受降，國民政府復遼寧省名。旋析為遼寧、遼北。以瀋陽、大連為直轄市，隸行政院。共和國立，初無定制，一九五四年，置遼寧省，仍治瀋陽。一九八一年，以旅大為大連，旅順入為區。遂成今制。

## 政區
### 副省級市
*瀋陽市
*大連市
### 地級市
*鞍山市
*撫順市
*本溪市
*丹東市
*錦州市
*阜新市
*營口市
*遼陽市
*盤錦市
*鐵嶺市
*朝陽市
*葫蘆島市

## 它典
* 遼寧省政府

分類:中華人民共和國諸省
雲南省

**雲南省**，簡書曰**滇**、**雲**。中華人民共和國一省也。漢武帝時，彩雲見南中，遂得此名。省會昆明市。

## 沿革
古南中諸蠻雜居，靡莫之属。不與中國通。楚頃襄王遣莊蹻南征，入滇池，克定南中。以秦絕其歸道，乃自立為滇王。秦呂不韋死，其族徙於南中。漢武帝元封二年，置益州郡，郡治滇池。復有牂牁、犍為、越嶲三郡。漢明帝永平十一年，割益州西境不韋縣、哀牢夷等置永昌郡。三國鼎立，蜀漢置庲降都督，南中建寧、雲南、永昌、興古、朱提五郡屬之。晉興，置寧州刺史領其政。唐玄宗開元二十六年，皮羅閣一統六詔，定都太和，是為南詔國。後晋天福二年，段思平代南詔而自立，是為大理國。宋理宗寶祐元年，蒙古忽必烈汗南征，滅大理國，置雲南行中書省。明興，元梁王據雲南抗禮，滅之，置雲南承宣佈政使司。永樂十一年，析置貴州承宣佈政使司。明永厲中，昭宗亡入滇，旋為清所滅。清宣統三年，蔡鍔等於重陽日起義，雲南光復。共和國立，仍為雲南省。遂成今制。

## 政區
### 地級市
*昆明市
*曲靖市
*玉溪市
*保山市
*昭通市
*麗江市
*普洱市
*臨滄市
### 自治州
*德宏傣族景頗族自治州
*怒江傈僳族自治州
*迪慶藏族自治州
*大理白族自治州
*楚雄彝族自治州
*紅河哈尼族彝族自治州
*文山壯族苗族自治州
*西雙版納傣族自治州

## 它典
* 雲南省政府

分類:中華人民共和國諸省
切糕黨

**切糕黨**，二〇一〇年代大陸俚言。有新疆之賈人，假販切糕之名，行詐欺之實。切糕黨者，猶言此也。

## 考
切糕，維吾爾族謂之瑪仁糖也，和堅果、飴漿以製。乍見於市時，多以為輕；交易既成，方知其重若彼也。
賈人之中，多有欺生訛客者，客以見矇故，欲悔，而終不得。
其人者，多事欺詐，好氣為姦，恃衆要挾，以逞其志。故云「切糕黨」。

## 例
西曆二〇一二年十二月三日，湖南省岳陽市公安局佈一微博，曰：『村民凌某市核桃仁糖於新疆人，言語不通，遂致誤會，雙方相爭，乃肇羣鬥之端。傷二人，毀糖十六萬圓。并傷者及機車醫修之費，凡二十萬圓。』

微博旣出，市井譁然。復悔其文，曰誤。償一十五萬一千二百元，明細：
*阿雷傷，養六日，湯藥費四百圓；斯迪克傷，養十五日，湯藥費七百圓
*核仁糖（即切糕也）五千五百二十斤，有司計之，充九萬六千六百圓
*機車十六（購於長沙之殘車），合六千八百廿五圓
*新疆商賈十六人返程差旅、誤工、將養費等。
眾怒乃稍息。
## 註
新西班牙

**新西班牙**者，西班牙帝國王領也。在阿美利加洲之北，北極今加拿大之南，南盡今南美洲之北。東至西屬東印度群島。都墨西哥城，總其政者號曰總督。殖民四王領之一。

## 沿革
公元一四九二年，卡斯蒂利亞、阿拉貢滅格拉納達，伊比利亞光復，士卒咸踴躍，以為神助。欲征萬國，以達其身，榮其主焉。一五二一年，西班牙滅阿茲特克帝國。是役也，荷南·科爾蒂斯功高，一五二四年，王卡洛斯一世患其有貳，乃置印地委員會制之。二七年，置大理寺，權殖民事宜。一五三五年，卡洛斯一世以多有不便，置新西班牙，都督殖民、拓土諸事，以安東尼奧·德·門多薩為新西班牙總督。一五四零年，割故印加國境，置秘魯總督領。一五四一年，總督遣洛佩茲·德·比亞洛沃斯遠航東印度群島，以開商路。至呂宋，竟遇非常之難，比亞洛沃斯卒於途，其眾各亡命，後稍振，反航總督領稟命，總督聞之，乃置菲律賓總督府。

## 政治
新西班牙置六大理寺（Audiencia），具其名曰：
*聖多明各大理寺
*墨西哥大理寺
*巴拿馬大理寺
*危地馬拉大理寺
*瓜達拉哈拉大理寺
*馬尼拉大理寺
復置六總督府（capitanía），具其名曰
*聖多明各總督府
*菲律賓總督府
*波多黎各總督府
*古巴總督府
*危地馬拉總督府
*尤卡坦總督府
*內諸省都督府（制非總督府而實同）
咸鏡南道

**咸鏡南道**，韓文:**함경남도**。朝鮮民主主義人民共和國一道也。古高句麗地，在**關南**。道治咸興市。咸，咸興也，鏡，鏡州也。
## 沿革
初為高句麗地，漢武帝滅衛氏朝鮮，屬玄菟郡。至唐，為渤海國所有，屬南京南海府。元興，蒙哥汗入高麗。屬遼陽行中書省開元路雙城總管府。明洪武中，朝鮮太祖置東北面。永樂十一年改永吉道。十四年，稱咸吉道。憲宗成化四年，稱永安道。孝宗弘治十一年，稱咸鏡道。清德宗光緒二十二年，朝鮮高宗析咸境道為二，以咸興府為咸鏡南道。一九四六年，割元山市、安邊郡、文川郡入江原道。一九四九年，割長津郡一部入慈江道。遂成今制。
## 政區
### 市部
*端川市 (단천시)
*新浦市 (신포시)
*咸興市 (함흥시)
*琴湖地區 (금호지구)
*水洞區 (수동구)
### 郡部
*高原郡 ()
*金野郡 ()
*德城郡 ()
*樂園郡 ()
*利原郡 ()
*赴戰郡 ()
*北青郡 ()
*新興郡 ()
*長津郡 ()
*定平郡 ()
*咸州郡 ()
*虛川郡 ()
*洪原郡 ()
*榮光郡 ()
*耀德郡 ()
深圳中學

**深圳中學**，肇於民國卅六年，乃寶安縣張氏族人集資所立。至新中國，改至國立，名寶安縣第二初級中學。一九五五年，設高中，名**寶安中學**，甲于寶安，後名深圳中學。一九八三年，甲於廣東。一九九八年，洪湖中學併入其中。

二〇〇二年，王錚時任校長，以育傑出公民為立。改導師制、單元制、走課制，擴學生會之權，以養公民之氣。此十年間，校風自由，民主興盛。時人褒貶，或曰其縱容學生，或曰其公民啟蒙。變革巨大，視以育公民之舉，爭議甚多。

二〇〇九年，王占寶接任，以“學術性高中”為立，複班級制，或曰應試復辟，然學風猶績，學生力護自由民主。
鄂州市

**鄂州市**，中華人民共和國湖北省之一地級市也。坐于江水之南岸，亦爲鄂東之重要工業地區也。爲武漢城市圈一子也。人曰鄂州爲「百湖之市」，因其湖眾。梁子湖、紅蓮湖、洋瀾湖等百餘湖居其中。
梁子湖乃國之保護區也。其爲淡水湖之亞，亦盛產武昌魚。二〇一三年末，口一百〇五萬餘人。方圆一千五百九十四平方公里。

## 沿革
春秋，楚王封子鄂王，于江水南岸梁子湖畔築鄂王城。公元二百二十一年，東吳吳王孫權建城于此，因「以武而昌」。隋時易郢州为鄂州，治所武漢武昌區。民國之後，江夏縣易名武昌縣。一九八三年，易名壽昌縣。次年易名鄂城縣。一九九八年，立鄂州市。

## 政區

鄂州者，轄市轄區三。乃鄂城區、華容區、梁子湖區也。

## 它典
* 鄂州市政府

## 據

分類:湖北省區劃
莆田市

**莆田**，從屬福建省。舊稱興化，古越之地也。夏商時皆屬揚州，西周時或謂之七閩。及南朝陳光大二年，始立縣。

市轄區四：曰城廂，曰涵江，曰荔城，曰秀嶼；縣一：曰仙遊。
## 它典
*莆田市政府 

分類:福建省區劃
巴縣

巴縣，北周武成三年至西元一九九五年政區，方域約於今重慶主城九區遷置，治所今渝中區。
## 歷世沿革
### 史前
### 巴國
### 巴郡
周慎靚王五年秦滅巴國，周赧王元年，秦於巴舊域置巴郡，治江州縣。歷漢，其境畧張。先漢轄十有一縣，後漢十月四縣。漢末三國，建制屢遷。初平六年，劉璋析江州至臨江置永寧郡，析朐忍至魚復置固陵郡，巴郡轄墊江以北。建安六年，易永寧郡稱巴郡，故巴郡稱巴西郡，固陵郡稱巴東郡，並析置2縣為巴東屬國（後為涪陵郡）。建安末，於巴西郡析置宕渠郡，故巴郡裂為五郡，轄境乃蹙。及西晉，轄四縣，畧為今重慶主城，仍治江州縣。南齐永明五年，易江州縣為墊江縣，至隋，轄三縣，治所江州易名巴縣。唐乃廢郡，置渝州，巴郡旋棄。
烏克蘭語維基大典

**烏克蘭語維基大典**，乃維基大典協作計畫之烏克蘭語版也，非營利組織維基媒體基金會所掌，立於西曆二〇〇一年；至西曆二〇一一年，得文三十二萬矣。

## 他典
*烏克蘭語維基大典
鐃鈸

**鐃與鈸**，原為二物，西戎南蠻之樂器也。後混為一種，以為法事之樂器。

*三才圖會曰：「金鐃如火斗，有柄以銅為匡，疏其上，如鈴，中有丸。執其柄而搖之，其聲譊譊然，以止鼓。」
*杜氏通典曰：「銅缽亦謂之銅盤，出於西戎及南蠻，其圓數寸，隱起如浮漚，貫之以韋，相擊以和樂也。」
*法華經曰：「琵琶鐃銅鈸。」
*正字通曰：「鈸蒲活切，音拔，銅鈸今鐃鈸也。」是鐃鈸為一物之本據也。
*僧史略曰：「初集鳴鐃鈸，唱佛歌贊。」
雅加達

**雅加達**，昔稱**噶喇吧**、**巴達維亞**，印尼之都也，處爪哇島。方圓六千九百七十七公里，口一千零十八萬七千五百九十五。

## 友城
*中國北京
*德國柏林
*土耳其伊斯坦堡
*美國洛杉磯
*澳洲新南威爾斯
*法國巴黎
*荷蘭鹿特丹
*韓國首爾
*日本東京
孟加拉

**孟加拉**在南亞。二分東西：東孟加拉爲孟加拉國；西孟加拉則印度西孟加拉邦等地，或時含印度比哈爾邦、特里普拉邦、奧里薩邦。此地居民，孟加拉人也。所言，孟加拉語。其民三二信回教，三一信印度教。
## 辨名
《後漢書》為「磐啟國」；宋趙汝適《諸蕃志》稱「鵬茄羅」；元汪大淵《島夷志略》作「朋加剌」；明馬歡《瀛涯勝覽》作「榜葛剌」。
分類:亞洲地理志